زاخۆیییەکان؛ نیشانی جیهانی دەدەین کە چەندە تامەزرۆی سەربەخۆیین\nWED, 13 SEP 2017 16:05 | KDP.info\nزاخۆ-KDP.info- بڕیارە سبەی، پێنجشەممە، لە یاریگای (بارزانی نەمر) لە سەنتەری شاری زاخۆ کەرنەڤاڵێکی جەماوەریی فراوان بۆ پشتیوانیکردنی ڕیفڕاندۆمی سەربەخۆیی بەڕێوە بچێت و ڕێکخەری کەرنەڤاڵەکەش دەڵێت، سبەی زاخۆ بۆ کوردستان و جیھانی دەسەلمێنێت، چەندە پەرۆشە بۆ سەربەخۆیی.\n(شڤان شێخۆ)، ڕێکخەری کەرنەڤاڵی قەزای زاخۆ، بە ماڵپەڕی فەرمیی پارتی دیموکراتی کوردستانی ڕاگەیاند: ''چەند ڕۆژێکە لە سنووری قەزای زاخۆ دەست بە بانگەشەی ڕیفڕاندۆمی سەربەخۆییی ھەرێمی کوردستان کراوە و ڕۆژانە چەندین چالاکی بەڕێوە دەچن. بڕیارە سبەی، پێنجشەممە، لە یاریگای (بارزانی نەمر)، لە سەنتەری قەزای زاخۆ، کەرنەڤاڵێکی جەماوەریی بەرفراوان بۆ پشتگیریی ڕیفڕاندۆم بەڕێوە بچێت و تێیدا خەڵکی قەزای زاخۆ بە ھەموو ڕەنگ و دەنگی جیاوازەوە، بەشداریی کەرنەڤاڵەکە دەکەن و پەیامی شاری زاخۆی کوردپەروەر بە جیھان دەگەیەنن، بۆ ئەوەی بە جیھان بڵێین، لە ڕابردوودا زۆرمان قوربانی داوە بۆ سەربەخۆیی و گەیشتن بە ئاوات، ئێستاش کاتی بڕیاردانی میللەتە.''\n(شڤان شێخۆ) ئاماژەی بۆ ئەوەش کرد: ''لە کەرنەڤاڵی زاخۆدا جەماوەرێکی بەرچاو بەشداری دەکات و ژمارەیەک گەورەھونەرمەندی ھەرچوارپارچەی کوردستان بە سروود و گۆرانیی نیشتمانی بەشدار دەبن. جگە لەوەش، چەندین چالاکیی دیکە لە چوارچێوەی کەرنەڤاڵی زاخۆدا ھەن و چۆن لە ڕابردوودا زاخۆ پێشەنگ بووە لە قوربانیدان و پێشکەشکردنی خوێنی ڕۆڵەکانیدا، بەیانیش بە ھەمان ئەندازە پێشانی کوردستان و جیھانی دەدەین، کە زاخۆیی چەندە پشتگیریی ڕیفڕاندۆم دەکەن.''


له ئێران یەکەم حاڵەتی تووشبوون بە کۆرۆنای نوێ تۆماركرا\n5/1/2021 - 20:10\nوەزارەتى تەندروستى ئێران رایگەیاند: یەکەم حاڵەتی تووشبوون بە ڤێرژنی نوێ ڤایرۆسی كۆرۆنا تۆمارکراوە.\nسەعید نمەکی، وەزیری تەندروستیی ئێران بە میدیای فەرمی ئێرانی راگەیاند: دوای چەندینجار تاقیکردنەوە دەرکەوتووە کە هاووڵاتییەکی ئەو وڵاتە کە لە بەریتانیا گەڕاوەتەوە تووشی ڤێرژنی نوێ ڤایرۆسی كۆرۆنا بووە و ئێستا لە نەخۆشخانەیەکی تایبەتدا کەرەنتین کراوە. دەشڵێت، دۆخی تەندروستیی تووشبووەکەش باشه و جێگیرە.\nسەعید نمەکی هه‌روه‌ها گوتیشی: تاقیکردنەوەیان بۆ کەسانی نزیکی تووشبووەکە کردووە و هیچکامیان تووشی ڤایرۆسەکە نەبوون.\nئه‌مه‌ش له كاتێكدایه، بەریتانیا لە سەرەتای مانگی دوانزه‌ی ساڵی رابردوودا رایگەیاندبوو، جۆرێکی نوێی ڤایرۆسی کۆرۆنا لە وڵاتەکەیاندا بڵاوبووەتەوە دوابەدوای ئەوە زۆربەی وڵاتانیش گەشتەکانیان بۆ ئەو وڵاتە راگرت و رێکارەکانی روبەڕوبوونەوەی کۆرۆنایان جارێکی دیکە توندکردەوە، لەناو خۆی بەریتانیاش قەدەغەی ھاتووچۆ راگەیەندرا.\nئێران یەكێكە لەو وڵاتانەی بەھۆی زۆری ژمارەی تووشبووانی كۆرۆنا و مردن بەو پەتایە كەوتووەتە دۆخێكی نالەبار، بەگوێرەی ئامارە فەرمییەكان، تائێستا یەك ملیۆن دوو سه‌دو په‌نجاو پێنج كه‌س تووشی كۆرۆنا بوونه و په‌نجاو پێنج هه‌زارو حه‌وتسه‌د و چل و هه‌شت كه‌سیش به‌هۆی په‌تاكه‌وه گیانیان له‌ده‌ستداوه و یه‌ك ملیۆن و بیست و نۆ هه‌زارو بیست و هه‌شت كه‌سیش تا ئێستا ڤایرۆسه‌كه‌سان په‌راندووه و چاكبوونه‌ته‌وه.\nDXB li Helebce hevkarî pêşkêşî xizanan kir\nNêçîrvan Barzanî û David Brownstein civiyan\nNew York Times: Teqîn bi rêya bombeya vedayî çê bûye\nÊrîşa ser navenda Netenz karê Îsraîlê ye\nDi rojekê de 17 hezar kes bi Koronayê ketine


کۆمپانیای Volvo یەکەمین ئۆتۆمبێلی کارەبایی خۆی بە ناوی XC40 Recharge بە هەبوونی سیستەمی Android ـەوە نمایشکرد – کەی ئای تی ئێن\nهاكه‌ره‌كان ده‌توانن هێرش بكه‌نه سه‌رت كاتێ تۆ په‌یوه‌ستیش نه‌بیت به تۆڕی ئینته‌رنێته‌وه\nبە فەرمی مۆبایلی هواوەی مەیت 40 بە ڕوونمای 90 هێرتز و چیپسێتی قەبارەی 5 نانۆمەترییەوە نمایش کرا\nئەلبوومێک لە وێنەی فۆتۆگرافەرێکی کورد بۆ پاشبنەمای مۆبایلەکانتان دابگرن\nکۆمەڵێک ئەپ و یاری ئەندرۆید بو ماوەیەکی کاتی بوونەتە خۆڕایی\n10 لە باشترین ئەو ئەپانەی زۆرترین قازانجیان لەسەر ئەپستۆر لە ساڵی 2018 تۆمارکردووە\nبەفەرمی یەکەم مۆبایل بە پەنجەمۆری ژێر ڕوونما ڕاگەیەنرا\nپشتگیریکردنی کۆنتڕۆڵ و نوێکاری زیاتر بۆ یاری Call of Duty: Mobile بەڕێوەیە\nTubeMate نایابترین ئەپڵیکەیشنە بۆ داگرتنی ڤیدیۆ له یوتیوب بۆ سیسته‌می ئه‌ندرۆید!\nزانیاری تەواو لەسەر وەشانە نوێیەکەی ElementaryOS بزانە !\nپرۆسێسەرەکانی زنجیرەی Tiger Lake-H کۆمپانیای ئێنتێڵ، ڕکابەری پرۆسێسەرەکانی زنجیرەی 5000 کۆمپانیای AMD دەکات\nچۆنیەتی سەیرکردنی کۆنگرەکەی ئەمڕۆی مایکرۆسۆفت\nكۆمپانیایه‌كی پاراستن ملیۆنێك دۆلاری بۆ ئه‌و كه‌سه‌ی 9 iOS هاك بكات\nئۆتۆمبێل 17, تشرینی یه‌كه‌م 2019\nلە پاش چەند ساڵێک لە کارکردن لەسەر درووستکردنی ئۆتۆمبێلێکی کارەبایی، دواجار کۆمپانیای Volvo لە بۆنەیەکی تایبەتدا لە شاری لۆس ئەنجلێکی ویلایەتی کالیفۆڕنیای ئەمریکا، یەکەمین ئۆتۆمبێلی کارەبایی خۆی بە ناوی XC40 Recharge بە هەبوونی سیستەمی Android ـەوە نمایشکرد.\nئۆتۆمبێلە کارەباییەکە یەکەمین ئۆتۆمبێلی کارەبایی کۆمپانیای Volvo ـە کە تاوەکو ئێستا بەرهەمی هێنابێت. ئۆتۆمبێلە کارەباییەکە لەسەر لاشەی جۆری ئاسایی ئۆتۆمبێلی XC40 ـی کۆمپانیاکە درووستکراوە. بە پێی تاقیکردنەوەیەکی سیستەمی WLTP، ئۆتۆمبێلی کارەبایی XC40 Recharge توانای هەیە 400 کیلۆمەتر/کاتژمێر بە یەکجار بارگاویکردنەوە ببڕێت. هەروەها ئۆتۆمبێلە کارەباییەکە توانای 408 ئەسپی هەیە و دەتوانێت بە 4.8 چرکە لە 0 ـەوە بگات بە خێرایی 100 کیلۆمەتر/کاتژمێر.\nپاتری ئۆتۆمبێلە کارەباییەکە بە 40 خولەک لە 0% تاوەکو 80% بارگاوی دەبێتەوە لە ڕێگەی بارگاویکەرەوەیەکی خێراوە. کۆمپانیای Volvo لە ڕێگەی ئەم ئۆتۆمبێلە کارەباییەوە دەیەوێت بێتە مەیدانی ئۆتۆمبێلە کارەباییەکانەوە، هەر بۆیە ڕایگەیاند کە لە سەرەتای ساڵی داهاتووەوە پشت لە درووستکردنی ئۆتۆمبێلی کارکردوو بە گاز دەکەن و چیدیکە سەرنج دەخەنە سەر درووستکردنی ئۆتۆمبێلی کارەبایی.\nئۆتۆمبێلی کارەبایی XC40 Recharge خاوەن سیستەمی Android ـە کە بەکارهێنەر توانای بەکارهێنانی خزمەتگوزارییەکانی گووگڵی وەک Google Assistant و Google Maps و زیاتری دەبێت و دەتوانرێت ئەپەکانیش لە ڕێگەی کۆگای Google Play ـییەوە دابگیرێن، بەمەش بەکارهێنەر پێویستی بەوە نابێت پشت بە مۆبایل ببەستێت بۆ بەکارهێنانی خزمەتگوزارییەکانی گووگڵ. ئەمە بێجگە لەوەی کە ئۆتۆمبێلە کارەباییەکە پشتگیری لە سەکۆی CarPlay ـی ئەپڵیش دەکات.\nیەکێک لە تایبەتمەندییە ناوازەکانی ئۆتۆمبێلە کارەباییەکە، ئەوەیە کە هاوشێوەی ئۆتۆمبێلەکانی Tesla، بە شێوەیەکی بەردەوام نوێکردنەوەی سیستەمی پێ دەگات و بە پێی کات تایبەتمەندی نوێ زیاد دەکرێت و کێشەکان چارەسەر دەکرێن.\nکۆمپانیای Volvo نرخی ئۆتۆمبێلە کارەباییەکەی ئاشکرا نەکردووە، بەڵام چاوەڕوان دەکرێت نرخی لە 50,000$ ـەوە دەست پێبکات و وا بڕیارە لە چارەکی چوارەمی ساڵی داهاتوودا لە بازاڕەکانی ویلایەتە یەکگرتووەکانی ئەمریکا بەردەست بکرێت بۆ فرۆشتنی.\nسەرچاوە The VergeTech Crunch\nتاگەکان ئەندرۆید ئۆتۆمبێل ئۆتۆمبێلی کارەبایی Car EV google Volvo Volvo XC40 Recharge بەرهەمی نوێ


ڕێزگرتن لە بۆنەیەکی تایبەتی نە تەنیا زروورەتێکی مێژووی‌یە، بەڵکوو یادکردنەوە و ڕێزگرتنی ئەو ڕووداوە و یا ئەو مێژووە، دەبێ ببێتە دەرفەتێک بە دژی دیکتاتۆری و هاوکاتیش ووزە ببەخشێ بە هەموو ئەو کەسانەی کە خەبات بە دژی زۆرداری و چەوسانەوە دەکەن.\nیەکێک لەو ڕۆژە مێژوویانەی گەلانی جیهان ڕۆژی ٨ ی مارس ڕۆژی نێونەتەوەیی ژنانە. ئەم ڕۆژە وێرای ئەوە کە باس لە خەباتی یەکسانیخوازی و ئازادی دەکات ، لە هەمان کاتدا تێکۆشەران و ئازادیخوازن ، وەبیر خەباتی لە پسان نەهاتووی ژنانی گەلانی دیکەی جیهان بۆ ئازادی ، یەکسانی و وەدیهێنانی مافەکانی خۆیان دەخاتەوە. لە ماوەی یەک سەدەی ڕابردوو دا ژنان بە گشتی خەباتی خۆیان ئۆرگانیزە و بە ڕێکخراو کردووە و بۆ وەدەست هێنانی مافەکانی خۆیان لە هەموو دەرفەتێک کەڵکیان وەرگرتووە. ئەمرۆ ژنان بە ئاوڕدانەوە لە ژنانی پێشەنگی وەک کلارا زیتکین کە لە ساڵی ١٩١٠ی زائینی دا بۆ یەکەم جار خۆپێشاندانی بە دژی ناعەداڵەتی و نایەکسانی و نابەرابەری ڕێکخست ، ئەوە خەباتی خۆیان چڕوپڕتر کردووە و بە بێ گوێدان بە هەڕەشە و ئازار و ئەزییەتی دەسەڵاتدارانی دیکتاتۆر ، خەباتی خۆیان لە بوارە جۆراوجۆرەکانی سیاسی ، کۆمەڵایەتی ، ئابووری ، مەدەنی و مێدیایی دا بەو پەری لێهاتووی‌یەوە بەرێوە دەبەن.\nئەگەر لە لایەک دەسەڵاتداران بوونە هۆ و بەربەستی گەشەی کاری و هاتنە مەیدانی زیاتری ژنان، ئەوە لە لایەکی دیکەشەوە کولتوری پیاوسالاری لە کۆمەڵگا دا بۆتە هۆکارێکی دیکەی گەشەی ژنان. لە سەریەک ئێستا ژنان بە ماف و ویستەکانی خۆیان ئاشنان و زۆرێک لە ژنان قۆڵی هیممەتیان هەڵماڵیوە بۆ ئەوەی زیاتر بدرەوشێنەوە و لە هەموو بوارەکانی ژیاندا شان بە شانی پیاوان و بگرە زیاتریش لە مەیدانە جۆراوجۆرەکان دا دەدرەوشێنەوە.\nهەموو ئەو کۆمەڵگا جیهانی‌یانەی کە ئەمڕۆ وەک وڵاتانی پێشکەوتوو بە ئەژمار دێن ، ئەوە بێ شک ڕۆڵ و نەخش و کاریگەری ژنانی بوێری کۆمەڵگایان تێدا ڕەنگ دەواتەوە، هەر کۆمەڵگایەک بیهەوێ ژن لە پەراوێز بخات بێ‌شک ئەو کۆمەڵگایە زۆربەی دەرگاکانی ئازادی و یەکسانی بە ڕووی خۆیدا داخستوون و ئەوەش هەم کۆمەڵگاکە وەدوا دەخا و هەمیش پێشێلی جاڕنامەی گشتی مافی مرۆڤی ڕێکخراوی نەتەوە یەکگرتووەکانی کردووە. ئەو کۆمەڵگایانەی کە ژن وەک ئامرازێک بۆ نێوماڵ و بۆ بنەماڵە چاو لێدەکەن بێ گومان ئەو کۆمەڵگایە، ناتوانێ باس لە ئازادی و لە یەکسانی نێوان ژن و پیاو بکات ، ئەمرۆ مافەکان بۆ ژن و پیاو و بۆ دانیشتووانی کۆمەڵگا لە جاران زیاتر ڕوون و ئاشکران، هەر بۆیە ژنانی جیهان بە گشتی و ژنانی کوردستان قەبووڵی نابەرابەری و نایەکسانی ناکەن و چیدی خۆیان بە پاشکۆی کۆمەڵگا و پیاوان نازانن و هاوکاتیش خۆیان نەک پێ مرۆڤی دەرەجە دوو نییە بەڵکوو لە زۆر بواردا پێشەنگی کاری هەرەوەزی و کاری ڕێکخراوەیی و کاری مەدەنین.\nئەگەر لە هەندێک وڵاتی ئیسلامی و یەک لەوان ئێران بە هۆی ئایین و کولتور و بە هۆی دواکەوتوویی ، پێش بە ڕەوتی بەرەو پێشچوونی ژنان گیراوە و نەیانهێشتووە بە ئارەزووی خۆیان لە کۆمەڵگا دا بە مەبەستی گەشە هەنگاو بەرەو پێش هەڵبێننەوە، ئەوە ژنانی بوێر و چاوکراوە بە هۆی بردنە سەری پلەی زانیاری خۆیان توانیویانە لە زۆر شوێن و لە زۆر بواردا خۆیان دەربخەن و سەرکەوتنەکانی خۆیان بە گوێی دەسەڵاتدارانی ئایینی ئێران بگەیێنن. ژنان لە ئێران و لە کوردستان دا زۆر سەردەمیانە خەبات بە دژی یاسا کۆن و دارێژراوەکانی دەستی مرۆڤ و ئایین و کولتوری دواکەوتووانە دەکەن و لە مەیدانی کردەوەدا و لە هەموو دەرفەتەکان بە قازانجی خۆیان کەڵکیان وەرگرتووە. هاتنە مەیدانی ژنان وەک مامۆستای قوتابخانە، شاعیر ، نووسەر ، ژەنیاری موزیک، گۆرانیبێژ، وێنەکێش ، وەرزشکاری بە توانا، فیلم ساز ، مێدیاکار ، خوێندکاری سەرکەوتوو ، ئەندازیار و دوکتور و جیا لەوانەش وەک ژنی بوێر و نەترس و سیاسی‌کار نیشانەی چوونە سەری پلەی زانیاری ژنان نیشان دەدا، ئەمرۆ ژنانی ڕۆشنیر و ڕووناکبیر بە هاتنە مەیدانیان ژنیان لە قوژبنی ماڵ هێناوەتە دەر و چیدی ژنان خۆیان وەک ئامرازی کاری بنەماڵە و ساحەب کار و دەسەڵاتداران نابینن.\nژنانی کورد ئەمرۆ زیاتر لە ڕابردوو هەست بە بەرپرسایەتی دەکەن و شان بە شان پیاوی کورد لە زۆر بواردا هەوڵی بێ‌وچان دەدا و وەک جاران تەنیا خۆی بە مڵکی چواردیواری ماڵەوە نازانێ و لە کاتی تەنگانە و نەهامەتی دا وێرای پیاوان بەرەو بازاری کار و بەرەو کاری سیاسی و مەدەنی و کۆمەڵایەتی دەچێ و لەوەش زیاتر بە هەڵگرتنی چەکی پێشمەرگایەتی و بەرگری لە خاکی نیشتمان زیاتر ڕێگا بۆ ئازادی نەوەی داهاتوو خۆشتر دەکات. ژنانی کورد ئەمرۆ پێشەنگی خەباتێکی بەرحەق و ڕەوای گەلەکەیانن و چیدی خۆیان بە کاری لاوەکی و تاقەت پڕوکێنی ڕابردووەوە خەریک ناکەن و زیاتر لە جاران هەوڵ بۆ خۆ ڕێکخستن و خۆ دەرخستن دەدەن و هەر ئەوەش بۆتە هۆی ئەوە کە دەسەڵاتدارنی ئێران بە گرتن و راودونان و هەڕەشە کردن ژنان چاوترسێن بکەن و لە گرتووخانەکانیش دا ئەوپەری بێ‌حورمەتی بە کەسایەتی و بە جەستەیانەوە بکرێ.\nژنانی کورد لە پێناو وەدەست هێنانی ئازادی و یەکسانی دا قوربانی زۆریان داوە ، هەر بۆیە ئەمڕۆ بە خوێندنەوەیەکی دیکە و بە شێوازێکی سەردەمیانە هاتوونە مەیدان و هەوڵ دەدەن کە هەموو کەند و کۆسپەکانی سەر ڕێگای کار و خەباتیان تەخت بکەن.\nدەسەڵاتدارانی زاڵ بە سەر کوردستان دا هەمیشە هەوڵی سەرکوت کردنی گەلی کوردیان داوە و لە ماوەی سەدەی ڕابردوو دا بە هەموو شێوەیەک بۆ سەرکوتی نەتەوەی کورد بە گشتی و ژنان بە تایبەتی لە هەموو ئامرازگەلێکی نائینسانی کەڵکیان وەرگرتووە. گەلی کورد بۆ ئەوەی کەیانی نەتەوەیی خۆی بپارێزی بە درووست کردنی حیزب و ڕێکخراوی سیاسی بە گژ دەسەڵاتداران و دیکتاتۆرانی سەردەم دا چۆتەوە و نەیهشتووە کە بیری ئازادیخوازی نەتەوەی کورد لە بیر ژن و پیاو و لاو و گەنجی نیشتمان بچێتەوە. حیزبی دێموکراتی کوردستان وەک یەکەم حیزبی سیاسی بە درووست کردنی ڕێکخراوی یەکیەتیی ژنانی کوردستان دەرگای بە ڕووی ژنان دا کردەوە بۆ ئەوەی خەباتی خۆیان لە چوارچێوەی ڕێکخراوەیی دا بەرێوەبەرن و ئەوەش بوو بە سەر فەسڵێکی نوێ بۆ کۆکردنەوەی هەموو ئەو ژنانەی کە ڕوانگە و بیروبۆچوونی خۆیان لە چوارچێوەی ئەو ڕێکخراوەیە دا دەدیتەوە. لە دوای درووست بوونی ڕێکخراوی یەکیەتیی ژنانی دێموکراتی کوردستان و خەباتی نەپساوەی ئەو ڕێکخراوەیە لە تەنیشت حیزبی دێموکراتی کوردستان دا بە خۆشیەوە بە سەدان ژن و کچی ڕۆژهەڵاتی کوردستان لەو ڕێکخراوەیەدا خەباتیان بە دژی ناعەداڵەتی و نایەکسانی لە کۆمەڵگا دا کردووە و دواتریش لە ژێر هێژموونی ژنانی پێشەنگ دا چەکی پێشمەرگایەتیان لە شان کردووە.\nژنانی نێو ڕیزەکانی شۆڕش و بە تایبەت لە نێو ڕیزەکانی حدک دا، لە هەموو بوارەکانی پێشمەرگایەتی دا ، لە سەنگەری بەرگری و هێرش ڕا بگرە تا کاری قورسی نەخۆشخانە، چاپەمەنی، تەلەفونخانە، بەرێوەبەری ئۆرگان، ڕادیۆ و تەلەفزیۆن ، ئەمنییەت و پاراستن دا ڕۆڵێکی دیار و بەرچاویان گێراوە. ژنانی نێو شۆڕش بە هەوڵ و هیممەت و ئیرادەی پتەوی خۆیان قۆناخەکانی خەباتی شاخ و کەمپیان بە سەربەرزی بڕیوە و لە هەموو ئەو قۆناخانەش دا بە لێزانی و لێبراوی خۆیان توانیویانە پلەکانی بەرپرسایەتی یەک بە دوای یەکدا ببڕن و تەنانەت لە ڕادەی سەرەوەدا و لە ڕێبەری حیزبدا جێگا و پێگەی خۆیان ببیننەوە.\nهەر ڕێکخراوێکی سیاسی لە حاڵی خەبات و تێکۆشان و بەریوەبەری و دەسەڵاتدا ، ژنان وەک نیوەی کۆمەڵ لەبەرچاو نەگرێ، ئەوە بێ‌شک ئەو ڕێکخراوەیە ، ڕێکخراوەیەکی داخراوە و ناتوانێ ویست و داخوازی هەموو کۆمەڵگا وەدی بێنێ و لە هەمان کاتدا ناتوانێ ببێتە نوێنەری هەموو توێژەکانی کۆمەڵگا، هەر بۆیە حیزبی دێموکراتی کوردستان وەک حیزبێکی خاوەن ئەزموون و خاوەن پێگەی سیاسی و کۆمەڵایەتی لە ڕۆژهەڵاتی کوردستان دا ، لە بەشێک لە بەرنامە و ئامانجەکانی خۆی بۆ یەکسانی لە نێوان ژن و پیاو دا و لە فەسڵی پێنجەم دا (پڕنسیپ و ئەرکە گرینگەکانی کۆماری کوردستان ) و لە ماددەی هەژدەهەم دا : یەکسانیی ژن و پیاو دا ئاماژە بەو خاڵانەی خوارەوە دەکا و بە پشت بەستن بە باوەری یەکسانی خاڵەکان ڕوون دەکاتەوە:\n١ ـ حکوومەتی کۆماری کوردستان بە لەبەر چاوگرتنی بەندەکانی پەیمانی نێونەتەوەیی بۆ نەهێشتنی هەر جۆرە هەڵاواردنێک بە دژی ژنان، دابینکردنی یەکسانی نێوان ژن و پیاو لە نێو خێزان و لە کۆمەڵ دا، و لە مەیدانی کار و دەسەڵات و بە گشتی لە هەموو بوارەکانی ژیانی سیاسی و کۆمەڵایەتی و فەرهەنگی و ئابووری‌دا، بە ئەرکێکی گرینگی خۆی دادەنێ و بەرنامەی چڕوپڕ لەو پەیوەندی‌یەدا دادەڕێژێ و بەڕێوەی دەبا.\n٢ ـ کەڵک وەرگرتن لە میکانیزمەکانی تەبعیزی موسبەت وەک سیستەمی کۆتا لە هەڵبژاردنی پارلەمانی دا و دیاریکردنی ڕێژەیەکی گونجاو لە پۆستە بەڕیوەبەرییەکان بۆ ژنان یەکێک لە ڕێگاکانی گەیشتن بەو ئامانجە دەبێ.\nئاماژە کردن بەو خاڵانە بۆ ئەوەیە کە ژنی کورد و ژنانی دانیشتووی ڕۆژهەڵاتی کوردستان دەتوانن بە پشت بەستن بەو خاڵانە ، زیاتر لە بیری یەکسانیخوازی حیزبی دێموکراتی کوردستان نزیک ببنەوە و هاوکات هەوڵ بۆ درووست کردنی ڕێکخراوەی مەدەنی و کاری هەروەزی بدەن و خۆیان لەگەڵ ڕێکخراوەی یەکیەتیی ژنانی دێموکراتی کوردستان ڕێکبخەن و هەموو هەوڵەکان لە تاکەوە ببنە هەوڵی گشتی و بە لێک نزیکبوونە دەتوانین کاریگەری زیاترمان لە سەر ڕەوتی ڕووداوەکان و ڕەوتی مێژوو هەبێ.\nلە کۆتایی دا هیوادارام کە هەموو ژنانی جیهان بە گشتی و ژنانی کوردستان بە تایبەتی بە ماف و ویستەکانی خۆیان بگەن و بە درووست کردنی کۆمەڵگایەکی یەکسان پێش بە هەموو نابەرابەری و نا عەداڵەتی‌یەکانی دیکتاتۆران و دەسەڵاتدارانی خۆسەپێن بگیرێ.


ژمارەیەك دەستگیركراو بە هەندێك تۆمەت تۆمەتباركراون جێگای نیگەرانی ئێمەن – لڤین پرێس\nلە وتەیەكدا لە بەردەم ئەنجومەنی ئاسایشی نێودەوڵەتی، جنین پلاسخارت، نوێنەری تایبەتی ئەمینداری گشتیی نەتەوەیەكگرتووەكان بۆ عێراق ئەمڕۆ ( سێشەممە، ١١ی ئایاری ٢٠٢١ ) دەربارەی پەیوەندییەكانی نێوان هەرێم و ناوەند، ڕایگەیاند،” لەماوەی ڕابردوودا چەند ڕێككەوتنێك لەنێوان هەردوولا كراون، بەڵام هێشتا ماوەی ڕێككەوتنەكان بە چارەسەر بگەن”.\nسەبارەت بە بوودجە، ووتی،” هەردوو حكومەت لەسەر بودجە گەیشتنە ڕێككەوتنە، بەڵام وردەكاری جێبەجێكردنی ماوەتەوە و هەردوولا یەكتر بە جێبەجێنەكردنی ناوەرۆكی یاساكە تۆمەتباردەكەن”.\nپلاسخارت، لە بارەی هەرێمەوە ئاماژەی بە دەستگیركراوانی بادینان كرد و وتی،”سەبارەت بە ئازادی ڕادەربڕین دۆخی ژمارەیەك دەستگیركراو هەن كە بە هەندێك تۆمەت و بنەما تۆمەتباركراون كە جێگای نیگەرانی ئێمەن”.\nلەبارەی كەركوكەوە، ئاماژەی بەوەدا کە،” هەموو هاوكارییەكمان كردووە بۆ سەرگرتنی دیالۆگ لەنێوان پێكهاتەكاندا و داواشی لە بەرپرسانی شارەكە كرد هیچ دەرفەتێك لەو ڕوەوە لەدەستنەدەن”.\nدەربارەی شەنگال-یش ئاماژەی بەوەكرد،” هەردوو حكومەتی هەرێم و عێراق لە گفتوگۆدان بۆ ئەوەی ڕێككەوتنەكەی ئۆكتۆبەری ڕابردوو جێبەجێبكرێت كە تائێستا جێبەجێنەكراوە، دوای جێبەجێكردنی ڕێككەوتنەكە شەنگال پێویستی بە ئاوەدانكردنەوەیە.\nسەبارەت بە هەڵبژاردنە چاوەڕوانكراوەكەی عێراق، جەختیكردەوە كە،” پێویستە هەڵبژاردنێكی متمانەپێكراو ئەنجامبدرێت و ڕێگە بەهەمووان بدرێت چاودێریی هەڵبژاردنەكە بكەن بۆ ئەوەی متمانەی پێبكرێت و، پڕۆسەكە لەسەر بنەمای ڕاستییەكان بێت”.\nئەوەشی خستەڕوو، عێراقییەكان داوادەكەن هەڵبژاردنەكە بەبێ كێشە و بۆ یەكلاكردنەوەی گرفتەكان بەڕیوەبچێت، تا توڕەیی خەڵك بڕەوێتەوە و یەكێتی و هێز لەناو خەڵكی عێراق دروستببێت. دوپاتیشیكردەوە، دەبێت هەڵبژاردن بۆ خەڵكی عێراق بێت و خەڵك بڕیاری لێبدات.\nسەبارەت بەو تاوانانەش بەمدواییە دەرهەق بە چالاكوان و ڕۆژنامەنوسان كراون پلاسخارت ئاماژەی بەوەكرد، جەختمان كردەوە لەسەر ئەوەی تاوانەكان سنوورداربكرێن.\nدەربارەی لێكۆڵینەوەكانیش لەو تاوانانە وتی، پێمانوایە ئەنجامەكان وەكو پێویست نەبوون و لیژنەكانیش نەیانتوانیوە دەستنیشانی لایەنی ئەنجامدەر بكەن، وەك ڕفاندن و كوشتن و ئەشكەنجە كە نابێت چاوپۆشی و ڕێگەی پێبدرێت.\nبەغدا سەرجەم دەروازەکانی بۆ گەشتیاران لەگەڵ هەرێم دادەخات


راگەیەنراوێک لە وەزارەتی سامانە سروشتیەكانەوە لەبارەی دۆسیەی نەوت و بەنزین\n02:00 - 06/12/2021\nوەزارەتی سامانە سروشتیەكان لەبارەی دۆسیەی نەوت و بەنزین وەڵامی ئەندامێکی پەرلەمانی کوردستان دەداتەوە و رایدەگەیەنێت، حکومەتی هەرێم لەئێستادا رۆژانە 950،000 لیتر بەنزین بەرهەم دەهێنێت و بەغداش ملیۆنێک لیتر رەوانە دەکات، رەتیشیدەکاتەوە رێگری کرابێت لە هاوردەکردنی سوتەمەنی بازرگانی و دەڵێت "هەر کەس و لایەنێکیش ئەو کارە بکات، ڕێکاری یاسایی بەرامبەر دەگیرێتەبەر. "\nبەغدا ڕۆژانە 1000000 لیتر بە نرخی 660 دینار دابین دەکات\nپاڵاوتگەی لاناز پاڵاوتگەیەکی حکومی نییە و وەزارەتمان هیچ بڕە نەوتێکی خاوی بۆ دابین ناکات\nوەزارەتی سامانە سروشتیەکان دەڵێت، "سەبارەت بە (پاڵاوتگەی لاناز)ـیش ئەم پاڵاوتگەیە حکومی نییە و وەزارەتمان هیچ بڕە نەوتێکی خاوی بۆ دابین ناکات و وەزارەتمان پابەند نییە بەدابینکردنی نەوتی خاو بۆ پاڵاوتگەکان، بۆیە خۆیان بەرپرس دەبن لە دابینکردنی نەوتەکە وەک هەمو پاڵاوتگە ڕێگە پێدراوەکانی تر".\nهیچ جۆرە رێگرییەک ناکرێت و هیچ پارەیەکیش وەرناگیرێت\nئەوەش خراوەتەڕو، "سەبارەت بە ناوی (نەبەز محمد)ـیش لە هیچ بازگەیەک، جگە لە مۆڵەتی وەزارەتمان کە بۆ دڵنیابونەوەیە لە کوالیتی سوتەمەنی ئەویش لە پێناو پاراستنی گیانی هاوڵاتیان، هیچ جۆرە رێگرییەک ناکرێت و هیچ پارەیەکیش وەرناگیرێت و بە هیچ شێوەیەکیش ڕێگەی پێ نادرێت . هەر کەس و لایەنێکیش ئەو کارە بکات، ڕێکاری یاسایی بەرامبەر دەگیرێتەبەر. "\nنەوت بەنزین حکومەتی هەرێم


« گه‌ڕانه‌وه 1 ... 50 51 52 53 54 ... 405 داهاتوو »\n4 ده‌نه‌گه‌كان - 4.25 كۆی گشتی\nسەیرکردنی هەوو بەخشە راستەخۆکانی فەیسبووک لەهەموو جیهان لەم لینکەی خوارەوە\nهیوادارم 5 پلەم پێ بدەن بۆ زیاتر خزمەت کردن تان\nدەستخۆش، ئایا بۆچی هەموو پەخشەكان ناهێنێت، تەنها هەندێكی نەبێت؟\nchon tenagaeshtm bram chedalee\nمەبەستم ئەوەیە لەو نەخشەیەدا نوكتە شینەكان واتای پەخشی ڕاستەوخۆیە، بەڵام بۆ نموونە 5 نوكتەی شین هەیە لەسەر عێراق، كەچی لەبنەڕەتدا لەوانەیە +5 دانە هەبێت واتا زیاتر لە 5 كەس پەخش دەكەن. هۆكاری ئەوە چییە كە كەم نوكتەی شین پیشان دەدات؟\n(05-23-2016, 08:14 PM)SfD نوسراوه: مەبەستم ئەوەیە لەو نەخشەیەدا نوكتە شینەكان واتای پەخشی ڕاستەوخۆیە، بەڵام بۆ نموونە 5 نوكتەی شین هەیە لەسەر عێراق، كەچی لەبنەڕەتدا لەوانەیە +5 دانە هەبێت واتا زیاتر لە 5 كەس پەخش دەكەن. هۆكاری ئەوە چییە كە كەم نوكتەی شین پیشان دەدات؟\nNakher nwkta shenakan har awandan chwnka awshta tazaea la bar awaea Kam neshan dada\nbram copy yan mn 1 mangy lamaw bar postm krdwa\nMn agam la postakae to nea


(ئێف بی ئای) و سعودیە و 11ی سێپتەمبەر – Knwe.org\nسەرەکی » وتار » گۆران فه‌تحی » (ئێف بی ئای) و سعودیە و 11ی سێپتەمبەر\n(ئێف بی ئای) و سعودیە و 11ی سێپتەمبەر\nپێدەچێت قەیرانێكی سیاسی بەرۆكی سعودیە بگرێت، دوای ئەوەی ئاژانسی ئیف بی ئای ئەمریكا، دۆكیۆمێنتی یەكەمی سەبارەت بە هێرشەكانی 11ی سێپتەمبەری ساڵی 2001 بڵاوكردەوە و تێیدا گومان خرایە سەر ریاز كە دەستی هەبووبێت لەو هێرشانەدا.\nئاژانسی ئێف بی ئای، بە فەرمانی جۆ بایدنی سەرۆكی ئەمریكا، دیكۆمێنتی یەكەمی سەبارەت بە لێكۆڵینەوەكانی هێزە ئەمنییەكانی ئەمریكا لەسەر هێرشەكانی 11ی سێپتەمبەر بڵاوكردەوە، كە تێیدا باس لە گومانی تێوەگلانی سعودیە لەو رووداو و هێرشانەدا كراوە.\nلە دۆكیۆمێنتەكەدا ئاماژە بەوەش دراوە كە گومان دەكرێت بەرپرسێكی كونسوڵگەریی سعودیە و هەروەها ئەندامێكی هەواڵگریی سعودیەش پاڵپشتی و پارەیان دابێت بە رفێنەرانی ئەو دوو فڕۆكەیەی كە خۆیان كێشا بە تاوەرەكانی بازرگانیدا لە ویلایەتی نیویۆرك.\nلە كاردانەوەی ئەو تۆمەتباركردنەشدا، فەیسەڵ بن فەرحان وەزیری دەرەوەی سعودیە لە كۆنگرەیەكی رۆژنامەنووسیدا كە دوێنێ دووشەممە پەخشكرا، رایگەیاندووە: ریاز هاریكاریی تەواوی لێكۆڵینەوەكانی تایبەت بە هێرشەكانی 11ی سێپتەمبەری كردووە و جەختی لەوەش كردەوە كە وڵاتەكەی هیچ پەیوەندییەكی بەو هێرشانەوە نەبووە.\nفەرحان خۆشحاڵیی وڵاتەكەشی دەربڕی سەبارەت بە بڵاوكردنەوەی دیكۆمێنتەكانی تایبەت بەو هێرشانە كە ئەمریكای كردە ئامانج.\nئەو وەزیرەی سعودیە ئەوەشی دووپاتكردەوە كە وڵاتەكەی زۆر دوورە لە تێوەگلان لەو هێرشانەدا و ئاماژەی بەوەش دا كە ریاز شەریك بووە لە شەڕی دژبە تیرۆر لە دەیان ساڵی رابردوودا و هەروەها بەشداریشی كردووە لە پەردە لادان لەسەر راستییەكان سەبارەت بەو هێرشانە.\nجێی ئاماژەیە هێرشەكانی 11ی سێپتەمبەری 2001، كە چەند هێرشێك بوون ئەمریكای كردە ئامانج، لە رێگەی رفاندنی چوار فڕۆكەی مەدەنییەوە بەڕێوەچوو كە لەلایەن چوار تیمی تیرۆریستی و خۆكوژیی رێكخراوی قاعیدەوە جێبەجێكرا كە سییان لەو هێرشانە ئامانجەكانی خۆیان پێكاو بەڵام یەكێك لە فڕۆكە رفێندراوەكان نەگەیشتە ئامانجەكەی و لە ویلایەتی پێنسلڤانیا كەوتە خوارەوە و تەقییەوە.\nهێرشبەرەكان كە لە (19) تیرۆریستی قاعیدە پێكهاتبوون، لە رێگەی فڕۆكەكانەوە خۆیان كێشا بە هەردوو تاوەری بازرگانیی نێودەوڵەتی لە مانهاتن و هەروەها بارەگای وەزارەتی بەرگریی ئەمریكا (پەنتاگۆن).\nهێرشەكانی 11ی سێپتەمبەر بوونە هۆی راگەیاندنی جەنگی دژبە تیرۆر لەلایەن ئەمریكاوە و هەروەها داگیركردنی ئەفغانستان لەلایەن سوپای ئەو وڵاتە و چەند هاوپەیمانێكییەوە لە هاوپەیمانیی ناتۆ، ئەوەش لەبەر ئەوەی حكومەتەكەی یەكەمی تالبیان بەسەرۆكایەتی مەلا عومەر رازیی نەبوو بە دەركردن یان رادەستكردنی ئوسامە بن لادن-ی سەرۆكی رێكخراوی قاعیدە كە دواتر بەئاشكرا بەرپرسیارێتی خۆی لەو هێرشانە راگەیاند.\nهەرچەند ئەمریكا پەنجەی تۆمەتی ئاراستەی هیچ وڵاتێكی دیاریكراو نەكرد، تەنها قاعیدەی بە بەرپرس زانی لەو هێرشانە، بەڵام گومانی لەسەر چەندین وڵاتی تر هەبوو لە ناوچەكە، لە نموونەی عیراق و ئەفغانستان و سعودیە و هەروەها چەند وڵاتێكی دیكەی ئیسلامی.\nبە گوێرەی وتەی هەندێك لە چاودێرانی سیاسی، بڵاوكردنەوەی دیكۆمێنتەكانی لێكۆڵینەوە لەو هێرشانە، ئەگەری هەیە مەبەست لێی گوشارخستنە سەر هەندێك وڵاتی ئیسلامی و خۆرهەڵاتی ناوەڕاست بێـت لەلایەن ئەمریكاوە، لەمیانەی سیاسەتی نوێی ئیدارەی بایدن لە خۆرهەڵاتی ناوەڕاستدا.\nیه‌كه‌م سه‌ردانی بینیت بۆ میسر


ئیبن سینای حەکیم (م427ک ـ 1037ز) دوای گەنگەشە و دەمەتەقێی دەگەڵ هێندێ لە مەلا و دیندارە دەربارەکان، داوایان لە ئەمیر کرد، له داری بدەن. بەسەر ماڵی بن سینایاندا دا، بەڵام خوا ڕەحمی ئەوەی پێ کرد لەوێ نەبوو، ئیدی کەلوپەل و شمەکی ماڵێیان لێ زەفت کرد، دووبارە داوای سەرپەڕاندنی بن سینایان لە میر کردەوە. بن سینا بە پیلانەکەی زانی، هەڵات، چل ڕۆژان لەکن هاوڕێیەکی بە ناوی ـ ابو سعد دخدوک ـ خۆی حەشار دا، هەر لەو ماوەیەشدا بەتەواوکردنی کتێبە ناودارەکەی (القانون) سەرقاڵ بوو.\nـ عبدالجواد، خیري. سیرة ابی علی بن سینا، منشورات الجمل، ص۱۲.\nئای لەم دواکەوتووییە، لەم بەجێمانە، هەر شتێکی نوو، لە داهێنانی زانستی و شیکاریی گەردوونی، بە سیحر و غەیب خوێندنەوە هەژمار بکەیت. نێوچەوانی ناوچەکەی مە، ڕۆژگاری خۆشەویستیش هەر وەها بوو، بەختی دەگەڵ چ نوێیەک نەبوو .\nفەقیهـ و موتەکەلیمە توندڕۆیەکان، تیلەچاویان لەسەر بن سینا باش نەبوو، لەبەرچاوی ئەواندا، ساحیرێکی فاڵچی بوو.\nـ فیلیب، صانعوا التاریخ العربي ص۲٨٥.\nحەفت ساڵ پێش مردنی بن سینا، ساڵی 421ک/1030ز، مەسعوودی غەزنەوی، شاری (ئەسفەهان)ی داگیر کرد. ماڵی بن سینا تاڵان کرا، لەم بێنەوبەردەیەدا، مەوسووعە زەخمەکەی فەوتێنرا. ئەو بەرهەمەی (کتاب الانصاف)ی ناو لێ نابوو، ۲۰ بەرگ بوو، بەسەر ۲٨۰۰۰ دەروازەدا پۆڵینی کردبوو. بن سینا، ئەو باسە قورسانەی تووشی فەیلەسووفەکان بووبوون، بە فەلسەفە تایبەتەکەی خۆی کە بە (الحکمة المشرقیة)ی دانابوو، بەراوردی دەکردن. لەم مەوسووعەیەی بن سینادا، بەشۆکەکی قوتار بووە، کە بەشێک لە شڕۆڤەی کتێبی (الربوبیة) و شڕۆڤەی کتێبی (ما ورا‌ء الطبیعة) و پەراوێز لەسەر کتێبی (النفس)ی ئەرستۆن. هێندێ جزمیش لە (منطق المشرقیین) بەبەر ئەو فەوتاندنە نەکەوتووە.\nـ کوربان، هنری. تاریخ الفلسفة الٳسلامیة ص۲٦۹.\nبە فەرمانی ـ خەلیفە المستنجد بن المقتفي (م566ک/1171ز) ـ لە ساڵی 544ک ـ 1150ز دا، کتێبەکانی بن سینا، لە بەغدا هاتنە سووتاندن. هەڵبەت کتێبەکانی شێخی ڕەیس، لەنێو کۆبەرهەمێکی فەلسەفەیی یەکێ لە قازییەکان بوو.۱\nبەر لەم سووتاندنەش، بوحامیدی غەزالی، خۆی سەرپەرشتیی سووتاندنی کتێبەکانی بن سینای دەکرد. ۲ ـ دی بور، ت.ج، تاریخ الفلسفه فی الٳسلام ص۱۹٤ـ۱۹٥\nـ هویدا، فریدون. الاسلام معطلاً العالم الاسلامي ومعضلة الفوات التاریخی، ت: حسین قبیسی. ص۷۹.\n(خودا ڕاستی فەرموو، بن سینا درۆی کرد. صدق الله وكذب ابن سینا) فەقیهەکان هەر دەمیان دەکردەوە، لە بەرایی و پایانيی گوفتاریاندا، بە کینەوە ئەو قسەیان بۆ پتر سووککردنی لەنێو خەڵکی ڕەشۆکدا، دووبارە دەکردەوە.\nـ فاضل الٳنصاري، قصة الطوائف ـ الاسلام بین المذهبیة والطائفیة، ص۱۹٤.\nبن حەزمی ئەندەلووسی (م456ک ـ 1064ز) بە زەندیق و گومڕا ناسێنرا، دوای ساڵێک له دژایەتی و ڕکابەریێتیی شەرعزانە توندڕۆیەکان، ساڵی 440ک ـ 1048ز لە شاری (میورقە) دەرپەڕێنرا.\nـ جب، هـ.ا.ر وكالمرز، ج.هـ. الموسوعة الاسلامیة المسیرة. ت: راشد البراوي، مكتبة الانجلو المصریة، ج۱ ص۱۹.\nبە فیتی مەلا دەربارەکان، لە ڕۆژگاری دەسەڵاتی ـ ٲبی عمرو العبّاد بن محمد المعتضد بالله(ت461هـ/1069م) ـ هێندێ له کتێبەکانی بن (حەزمی ئەندەلووسی)یان دڕاند، دواجار هەموویان سووتێنران.\nـ مجموعة من المؤلفین. دائرة المعارف الاسلامیة الكبری، ج۲ ص٦۹۰.\nهۆمەری خەیام- عمر الخیام (526ک - 1131ز): هەرچەند دانیان بە دانایی و بلیمەتییەکەیدا دەنا، وەلێ بە ئیلحاد و زەندەقە و فەیلەسووفی دەهری، تۆمەتباریان دەکرد. میناکی تاریفی نەجمەدین بوبەکری ڕازی (620ک - 1223ز) له کتێبی (مرصاد العباد) بە زمانی فارسی.\nـ موسوعة ٲعلام العلما‌ء والٲدبا‌ء العرب والمسلمین. ج۱ ص٦۳۰، ط۱، بیروت: دار الجیل، ۲۰۰٥م.\n(لە سەتەی سێزدەمیندا، تیلەچاو ـ وجهه النظر ـیان بۆ خەییام وا بوو، کە فەیلەسووفێکی زەندیقه)\nـ ریسلر، جاك. الحضارة العربیة ص۲٦۱.\n(ابن هود)ی حاکمی (سرقسطه)، (ابن باجّە)ی فەیلەسووفی ڕاپێچی حەپسێ کرد. میری موڕابیتیی (بوئیسحاق برایمی یوسفی کوڕی تاشفین) بە تۆمەتی زەندیقیێتی، له سجنی کوتاوە. دەیانگوت: "فەلسەفەی بن باجە پێچەوانەی ڕۆحی ڕێنوێنیی ئیسلامییە" دواجار، بە نێوانگریی باوکی بن ڕوشدی فەیلەسووف کە (قاضي القضاة)ی شار بوو، بن باجە هاتە ئازادکردن.\nـ فهمي، حنا اسعد. تاریخ الفلسفة من ٲقدم عصورها الی الان، ص۱٦٤.


ئەو خۆراکانەی ماندوێتی و خەواڵوویی ناهێڵن\n10225 جار خوێندراوەتەوە\nفشارە دەروونییەکان و کارەکانی ژیانی ڕۆژانە و باش نەخەوتن کاریگەرییان هەیە لەسەر زیادبوونی ماندوێتی و شەکەتی و خەواڵووی بە درێژایی ڕۆژەکە، هەندێک خۆراک یارمەتیدەرن بۆ نەمانیان.\nماڵپەڕی Very well fit نوسیوویەتی، چەند خۆراکێک ماندوێتی و شەکەتی و خەواڵووی ڕۆژ ناهێڵن، وەک گۆشتی سور یان سپی، چونکە دەوڵەمەندن بە ماددەی خۆراکی گرنگ ڕۆڵی سەرەکییان هەیە لە پێدانی وزە و ئاگای بە جەستە، لەگەڵ ئەوەشدا دەوڵەمەندن بە ڤیتامین بی و مەگنیسیۆم.\nئەو خواردنانەی دەوڵەمەندن بە پڕۆتینی رووەکی وەک پاقلەمەنییەکان و نیسک و نۆک لەگەڵ چەرەسات، ڕۆژانە بڕێکی کەمیان لێبخورێت، خواردنی میوەکانیش گرنگی خۆی هەیە کە ماددەی خۆراکی و ڤیتامین و کانزاکان بۆ لەش دابین دەکەن، وەک سێو و مۆز و پرتەقاڵ، کە ماندوێتی و خەواڵووی و شەکەتی ناهێڵن.\nزۆربەی ڕاپۆرتە پزیشکییەکانیش ئاماژەیان بە گرنگی خواردنی سەوزەوات کردووە، ڕۆڵی سەرەکییان هەیە لە نەمانی خەواڵووی و ماندوێتی زۆر، هەربۆیە پێویستە ڕۆژانە لەگەڵ ژەمەکاندا برێک سەوزە بخورێت، کە وزەی پێویست بۆ لەش دابین دەکات، لەگەڵ ئەنجامدانی وەرزش، ڕۆژی ١٥ خولەک وەرزش بکرێت گرژییەکانی لەش و گرفتە دەروونییەکان ناهێڵێت.


باوكم مردووە مانگانە پارە دەدەین بە كەسێك خەتمى قورئانی بۆ دەكات دروسته؟: ماڵپەڕی وەڵامەکان\nقورئانی پیرۆزباوكم مردووە مانگانە پارە دەدەین بە كەسێك خەتمى قورئانی بۆ دەكات دروسته؟\nباوكم مردووە مانگانە پارە دەدەین بە كەسێك خەتمى قورئانی بۆ دەكات دروسته؟\nمن ماوەی ٢ ساڵ دەبێت باوكم مردووە مانگانە پارە دەدەین بە كەسێك خەتمى قورئانی بۆ دەكات ئایا ئەو پارەیە بكەینە خێر باشترە یان هەر بەو شێوازە بێت خەتمى قورئانەكە كامەیان باشترە؟\nپارە دان بۆ خەتمى قورئان شتێكى باش نییە و موسڵمانان لەسەردەمى هاوەڵاندا نەیانكردووە و بەڵكو ئەگەر خۆتان قورئان بخوێنن باشترە یان ئەو پارەیە بكرێتە خێر ئەوەش چاكەو كوڕ و كچ هەر شتێك بكەن بۆ باوك و دایك بەمەرجێك هەموو لایەك موسڵمان بن ئەو خێرە دەگات تەنها ئەوە هەیە ڕەچاوى ئەوە بكرێت كام خێر چاكترە بكرێت و شێوازى چۆن بێت.\nزۆر حەز دەکەم لە قورئان تێ بگەم و لێى ورد ببمەوە ئایا كلیلی وردبونەوە و تێفكرین لە قورئان چۆن بە دەست دێ؟ كردەوە كردن بە قورئان لاى پێشینانى چاكمان حوکمی قورئان خوێندن و زیکر کردن چیە لە نێو حەمامدا؟ حوكمی ئەو قورئان خوێندنە چیە كە لە ناو مزگەوت دا بەدەنگی بەرز بخوێنرێت؟ قورئان كەدابنرێ لەماڵدا نەخوێنرێ حوكمى چیە؟ چونكه لاپه ڕەكانى كۆنە.\nسەردان: ٢,٠٩٤ بەش: قورئانی پیرۆز\nپرسیاری دواتر خەتمى قورئان تەنها بۆ دایك و باوك و داپیر و باپیر دروستە؟پرسیاری پێشترئایا ماچكردنى قورئانى پیرۆز بیدعەیە؟


دوگمه و دۆڵابی بێخێر | kurditgroup\nدوگمه و دۆڵابی بێخێر\nنازانم چۆن و كەی و بۆ، میوانێكی نەخوازیار خۆی به كۆمپوتەرەكەمدا كردووه و هەركات پەنجەرەیەك له Internet Explorer دەكرێتەوه، خێرا شەش حەوت دوگمەی زەرد و سوور ڕیز دەبن و جاروباریش بێ ئەوه داوام لێكردبێت، پەنجەرەیەك به نیشاندانی دەرپێیەك یان شتێكی لەو بابەته، لەبەر چاوم زەق دەبێتەوه. ئەم پرۆگرامه كه بێ پرسیار و وەڵام خۆی كوتاوەوه كۆمپیوتەرەكه و خۆی ئینستال كردووه، له فۆلدەرێكدا بێ ناوی Hotbar جێی گرتووه. تەنانەت هەركات دەچمه نێو فۆلدەرەكانیش، لەلای سەرەوه دوگمه و دۆڵاب ڕیز دەبن. زۆرم هەوڵ دا تێكڕای ئەو فایلانه كه لەو بنەماڵه نزیكن، فڕێ دەم، بەڵام هێشتا هەندێكیان هەر ماون و بەتەما نین بڕۆن؛ ئەوه دوگمەكانیش هیچ كه هەر له جێی خۆیانن. تەنانەت به دووباره ئینستالكردنی IE یش چاری نەكرا. هانام هێناوەته لای كوردانی IT.\n1 / ئاسۆ نادری\nئەوەی كه تۆ باسی دەكەی پرۆگرامێكی بچووكه كه وەك ئامرازێكی گەڕان بەكار دێت بۆ دۆزینەوەی زانیاری لەسەر ئینتەرنێت.\nبۆ لابردنی ئەبێ بچیته بەشی لابردن و زیادكردنی پرۆگرام له نێو سیستمەکەی خۆت و لەوێ لایبەری.\nبۆ نەئەكتیڤ كردنشی دەتوانی بچیته view و پاشان یەكەم خاڵ كەنووسراوه Toolbars و لەوێدا Hotbar دەبینی كە نیشانەیەكی ڕاستی لەتەنیشت دراوه، ئەو نیشانه ڕاسته هەڵگره ئیتر له سەر ئینتەرنێت ئێكسپلۆرێرەكەی خۆت نایبینی.\nهیوادارم ڕوون بووبێت و سوپاس\n2 / ئاسۆ نادری\nبەڕێز بۆ لابردنی بەتەواوی لەسەرەوەش ئاماژەم پێ كرد ، بەڵام ئێستا كەمێك زیاتر ڕوونی دەكەمەوه:\nبچو كۆنترۆڵ پانێل Start دوایی Controlpanel هەڵبژێره و لەوێش چەند خاڵێك دەبینی یەكێكیان نووسراوه Add or Remove Programms\nسەیری ئەو وێنانه بكه :\nپاشان پەنجەرەیەكت بۆ دەكرێتەوه كە هەموو پرۆگرامەكانی نێوی سیستمەكەتی تیا ڕێز كراوه و لەوێش Hotbar دەبینی و دوگمەیەكیش لەدەستی ڕاستەوه دەبینی نووسراوه Remove ، بەكلیك كردن له سەر ئەو دووگمەیه دەتوانی بیسڕیتەوه.\nهیوادارم ڕوون بووبێت .\nكاكی برا ئەو پرۆگرامە زانیاری خۆی لە بەشی Registry تۆمار كردووه... ئەبێت پاش ئەو هەنگاوانەی كاكه ئاسۆ، لە Registry یشدا لای ببەی.\nF3 بكە و ناوی ئەو پرۆگرامەی بدەرێ تا بۆت بدۆزێتەوە، و پاشان بیانسڕەوه. restart بكە..\nئاگادار بە ئەگەر بوخچەی (فۆلدەر) دوگمه و دۆڵابە بێخێرەكان نەسڕدرابۆوه ئەبێت به بەدەست بیكەیت.. لێ ناو پرۆگرام و دامەزراوەكاندا\nسپاس بۆ یارمەتی هەموو لایەكتان!\nلینكەكانی بەردەقانی چاری كرد.


ساریبەیلی ئەرالیق - ویکیپیدیا، ئینسایکڵۆپیدیای ئازاد\nSari Beygluy-e Araliq - ساری‌بیگلوی ارالیق - Sarıbəyli-i Aralıq\nپۆتانەکان: 37°41′23.5″N 45°07′31.5″E / 37.689861°N 45.125417°E / 37.689861; 45.125417پۆتانەکان: 37°41′23.5″N 45°07′31.5″E / 37.689861°N 45.125417°E / 37.689861; 45.125417\nساریبەیلی ئەرالیق گوندێکە، کەوتووەتە گوندەواری باشقەڵا، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nساریبەیلی ئەرالیق ھاوسنوورە لەگەڵ ئەم گوندانە:\nلە باکوورەوە لەگەڵ گوندی دانقرالی.\nلە باشوورەوە لەگەڵ گوندی قەڵا عەزیز بەگ.\nلە ڕۆژاواوە لەگەڵ گوندی ئیروانلی.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٤٥) کەس و (٤٠) خێزان بووە.\nوەرگیراو لە «https://ckb.wikipedia.org/w/index.php?title=ساریبەیلی_ئەرالیق&oldid=900045»


ناڕەزامەندی دەربڕینی بەربڵاو دژی ترەمپ ھاوکات لەگەڵ جێژنی سەربەخۆیی ئەمریکا - SAHAR KURDISH (Sorani)\nناڕەزامەندی دەربڕینی بەربڵاو دژی ترەمپ ھاوکات لەگەڵ جێژنی سەربەخۆیی ئەمریکا\nته‌مووز 04, 2019 12:29 Asia/Tehran\nھاوکات لەگەڵ نزیک بوونەوەی ساڵگەڕی سەربەخۆیی ئەمریکا، واشێنگتۆنی پێتەختی ئەم وڵاتە شایەتی بەرپاکرانی ناڕەزامەندی دژی سەرۆک کۆماری ئەم وڵاتەیە.\nبە پێی ڕاپۆرتی هەواڵدەریی سپۆتنیک ، گروپی دژی شەڕی ئەمریکی ڕۆژی چوارشەممە ڕایگەیاند: بۆ ناڕەزامەندی دەربڕین بەرامبەر بە سیاسەتەکانی داناڵد ترەمپی سەرۆک کۆماری ئەمریکا لە ئاھەنگی ساڵگەڕی سەربەخۆیی لە چوارەمی ژوئیە کۆبوونەوەیەکی ناڕەزایانە بەرڕێوە دەبەن.\nدەستەیەکی دیکەی ناڕازییانی سیاسەتە ژینگەییەکانی سەرۆک کۆماری ئەمریکاش لە ڕۆژی سێ شەممەوە بە خڕ بوونەوە لە بەردەم کۆشکی سپی داوای پیاداچوونەوە بە سیاسەتەکانی سەرۆک کۆماری ئەمریکا بە تایبەت لە بواری ژینگە دەکەن.\nھەڵسوڕاوترین گروپگەلی ناڕازی لە واشێنگتۆن تاقمەکانی دژی شەڕ پێکی دێنن کە بڕیاری ھەڵکردنی باڵوێنی ترەمپیان داوە ھاوکات لەگەڵ وتاردانی لە واشێنگتۆن دا.\nداناڵد ترەمپی سەرۆک کۆماری ئەمریکا لە نێوخۆو دەرەوەی وڵاتەکەی لەگەڵ ڕەخنەی بەربڵاوی زۆردا بەرەوڕووەو زۆرێک لە ڕەخنەگرانیشی لەو باوەڕەدان کە سیاسەت و بەرنامەکانی بووەتە ھۆی سەرھەڵدانی بشێوی و دووبەرەکی لەنێو کۆمەڵگای ئەمریکادا.


ژمارەیەك خوێندكار گردبوونەوە - تۆڕی میدیایی خەڵک\nخوێندكارانی بەشی كارگێڕی یاسا لە پەیمانگای تەكنیكی كارگێڕی هەولێر قوناغی یەك و دوو گردبوونەوەیەكیان ئەنجامدا، داوا دەكەن بڕیاری گواستنەوەیان بەزۆرەملێ بۆ پەیمانگاكانی كۆیە و خەبات ڕابگیرێت.\nلە یاداشتێكدا كە لەكۆنفڕانسێكی ڕۆژنامەوانی خستیانەڕوو ئەو خوێندكارانە ڕایدەگەیەنن، ژمارەمان ٤١ خوێندكارە و خوێندكاری بەشی كارگێڕی یاسا لە پەیمانگای تەكنیكی كارگێڕی هەولێرین قوناغی یەك و دووین مافمان خوراوە كە بەبێ ماف و هیچ هۆكارێكی لۆژیكی و بە زۆرەملێ گوازراوینەتەوە بۆ پەیمانگا تەكنیكییەكانی كۆیە و خەبات لە كاتێكدا هەردوو پەیمانگای ناوبراو ئامادەنین ئەو 40خوێندكارە وەربگرن ٣ ڕۆژە بێبەش بووین لە دەوام و چارەنووسیشمان نادیارە.\nدەشڵێن، ئەو بڕیارە ٢١ ڕۆژە دراوە، ئێمەش بووینەتە قوربانی جێەجێ نەكردنی بڕیارەكان لەنێوان كاربەدەستان، داوا دەكەین بەدەنگمانەوە بێن و كێشەكەمان بۆ چارەسەر بكەن، بەپێچەوانەوە هەموو ڕێگایەك دەگرینە بەر تاوەكو شەونخوونی ١٤ ساڵی خوێندنمان بەفیڕۆ نەچێت.


به‌رپرسێكی سعودی: خاشقچی به‌هۆی ده‌مگرتن‌و هه‌ڵه‌یه‌كه‌وه خنكاوه\nبه‌رپرسێكی سعوودی ڕایگه‌یاند: جه‌مال خاشقچی به هۆی ده‌مگرتن و هه‌ڵه‌یه‌كه‌وه له‌لایه‌ن تیمی دانوستانكاری سعوودییه‌وه، خنكاوه.\nئاژانسی هه‌واڵی ڕۆیته‌رز له زاری به‌رپرسێكی سعوودیه‌وه ڕایگه‌یاندووه "جه‌مال خاشقچی له كونسووڵخانه‌ی سعوودیه له ئه‌نجامی هه‌ڵه‌یه‌كی تیمی دانوستانكار مردووه".\nئه‌و به‌رپرسه وتوویه‌تی "به‌پێی ڕاپۆرته سه‌ره‌تاییه‌كان، جه‌مال خاشقچی كاتێك ویستوویه‌تی له‌ناو كۆنسوڵخانه ده‌نگ به‌رزبكاته‌وه، له‌لایه‌ن تیمی دانوستانكاره‌وه ده‌می گیراوه و، به‌و هۆیه‌وه خنكاوه".\nبه قسه‌ی ئه‌و به‌رپرسه سعوودییه "ئه‌و تیمه‌ی بۆ دانوستان له‌گه‌ڵ جه‌مال خاشقچی ڕه‌وانه كراوه، فه‌رمانه‌كانیان پێشێل كردووه و، ڕاپۆرتی سه‌ره‌تایی ڕاست نه‌بووه، ئه‌وه‌ش وای كردووه لێكۆڵینه‌وه‌ی دووباره له پرسه‌كه‌دا بكه‌ن".\nبه‌رپرسه‌كه ئاشكرایشی كردووه "18 تۆمه‌تبار له‌سه‌ر دۆسیه ده‌ستگیر كراون و، له‌ژێر لێكۆلێنه‌وه‌دان".\nدوێنێش سعوودیه ڕایگه‌یاند "خاشقچی له ئاكامی شه‌ڕكردن له كۆنسوڵخانه‌كه‌دا گیانی له‌ده‌ست داوه" به‌ڵام باسی له ورده‌كاریی ڕووداوه‌كه و شێواز و هۆكاری مردنه‌كه‌ی نه‌كرد. هه‌موو ئه‌مانه له كاتێكدان پێشتر توركیا ئاشكرای كردبوو كه ئه‌و ڕۆژنامه‌نووسه له كاتی ئه‌شكه‌نجه‌دانداپه‌نجه‌ی بڕدراوه و دواتر كوژراوه.


کۆدی هەواڵ: 3251\nڕێکەوتی بڵاوکردنەوە: 10:20 - 2021/09/02\nئەیکان ئەردەمیر گەورە توێژەر لەدامەزراوەی بەرگری لە دیموکراتییەتی ئەمریکی و پەڕلەمانتاری پێشوی تورکیا دەڵێت:"دۆخی سووریا و ئەفغانستان تەواو لە یەکتر جیاوازن، بەوپێیەی هەردوو پارتی کۆماری و دیموکراتەکان پشتیوانییێکی بەهێزی ب.ونی سەربازیی ئەمریکان لە سووریا، ئەوەش کاتێک بە ڕوونی لەساڵی 2019 دەرکەوت کاتێک ترەمپ نیازی خۆی بۆ کشانەوەی تەواویی هێزەکانی ئەمریکا لە کوردستانی سووریا دەربڕی".\nئەردەمیر هەروەک دەڵێت:"بڕیاردەرانی ئەمریکا باش لەجیاوازیی نێوان سووریا و ئەفغانستان تێدەگەن، ویلایەتە یەکگرتووەکان نزیکەی دوو ترلیۆن و 300 ملیار دۆلاری لە ئەفغانستان خەرج کردووە، ئەوە جگە لەو خەسارەتە مرۆییە گەورەیە، بەڵام لەماوەی 20 ساڵدا هیچ لەدۆخی ئەوێ نەگۆڕاوە، لەکاتێکدا خەرجی سەربازیی ئەمریکا لە سووریا زۆر لەوە کەمترەو هێزە ناوخۆییەکانیش لەتێکشکاندنی داعش سەرکەوتوو بون".\nبەوتەی گەورە توێژەرەکەی دامەرزاوەی پارێزگاریکردن لەدیموکراتییەتی ئەمریکی، "ئیدارەی واشنتۆن لەدوای کشانەوە لەئەفغانستان باش ئەوە دەزانێت کە تاکە چارەسەر بۆ ڕاگرتنی مەترسییە تیرۆریستییەکان ئەوەیە کە هێزەکانی ئەمریکا لەڕۆژهەڵاتی ناوەڕاست بەهێزتربکرێن‌و بەشێوەیەکی زیاتر وەبەرهێنان لەو ناوچەیەدا بکرێت‌و لەجیاتی دورەپەرێزیی‌و کشانەوە، هەڵمەتەکانی بەرەنگاربونەوەی تیرۆر بەردەوامیان پێبدرێت".\nئەردەمیر ڕوونیشی کردەوە، "بەبەراورد لەنێوان ئەو سیستەمە سیاسییەی لەهەریەک لەئەفغانستان‌و کوردستانی سووریا دروست کراوە دەردەکەوێت کە دەستپێشخەرییە ناوخۆییەکان بونەتە هۆی دروستکردنی سیستەمی سیاسیی لە کوردستانی سووریا، لەکاتێکدا واشنتۆن بەملیاران دۆلاری خەرج کرد و پشتیوانییێکی سەربازیی گەورەشی لە حکوومەتی ئەفغانستان کرد، بەڵام نەیانتوانی خۆیان ڕابگرن".\nئەو دەڵێت:"جێ پەنجەی ئەمریکا لەسەر ناوچەکانی ڕۆژئاوای کوردستان زۆر بچوکەو هێزەکانی سوریای دیموکرات خۆیان ئەرکی پاراستنی ئارامی سیاسیی‌و ئەمنیی ناوچەکەیان لەئەستۆیە، تەنانەت ئەوە پێش دەستتێوەردانی ئەمریکاش بەڕونی دیاربوو کاتێک توانرا لەشاری (کۆبانێ)وە ڕێگە لەفراوانخوازییەکانی داعش بگرن‌و تێکی بشکێنن".


مەرج و رێنماییەکان\nهەژمار دروست بکە\nبەژداربوون لە هەواڵ و ئۆفەر\nرازیم مەرجەکانی بەکارهێنان\nچونەژوورەوە بە تۆرە کۆمەڵایەتیەکان\nچوونەژوورەوە بە فەیسبووک\nیاخود زانیاری هەژمارەکەت\n- تێپەرەووشەت بیرچووە؟\nگەیاندن بۆ زۆربەی شارەکانی عێراق\nکۆبۆنی دیاری خۆرایی وەرگرە\nپلەی ستۆر - ئەپ ستۆر\nبەشی خزمەتگوزاری کریاران\n0 کاڵا 0\nسەبەتەی کاڵاکانت بەتاڵە\n   ژنان\n  جل و بەرگ\nچاکەت و قەمسەڵە\nپانتۆڵ و کابۆ\nباڵاپۆش و سەرپۆش\n  پێڵاو\n  جانتا و ئێکسسوارات\nجانتا و جزدان\n  جوانکاری\n   پیاوان\nقەمسەڵە و چاکەت\n  ئێکسسوارات\nدەم و چاو\n   پێڵاو و جانتا\n  پێڵاوی پیاوانە\n  پێڵاوی ژنانە\n   جوانکاری\n  بۆن\n  بایەخی لەش\n  بایەخی قژ\nرێنماییەکانی گێرانەوەی کاڵا\nکاڵاکەت ئۆرجیناڵ نیە؟\nکاڵاکانی لیلیا کۆلێکشن تەنها لەرێی بریکاری رێپێدراو و کۆگا راستەقینەکانی براندەکانەوە ئامادە دەکرێت ، ئەگەر کاڵکەی کریوتە ئۆریجیناڵ نیە و دەتوانیت بیسەلمێنیت ، دەتوانیت کڵاکەت بگێریتەوە و پارەکەت بە کاش وەربگریتەوە\nکێشەی رەنگ و قەبارەت هەیە ؟\nئەگەر ئەو کاڵایەی کریوتە بە هەڵە بۆت هاتووە لە رەنگ یاخود قەبارە ، دەتوانیت داوای گۆرین بکەیت ، ئەگەر رەنگ یاخود قەبارەی داواکراو بەردەست نەبوو دەتوانیت داوایگێرانەوەی پارە بکەیت. پارەی گێردراوەت لەرێگەی (فاست پەی)ەوە بۆ دەنێردرێت و تێچووی گەیاندنی لێ کەم دەکرێتەوە\nتێبینی : کاڵای گێردراوە نابێت لە رۆژێک زیاتر لای کریار بێت، نابێت لەبەر کرابێت ، نابێت شێوێندرابێت ، وە دبێت بە هەمان کارتۆنی خۆی بگەیەندرێتەوە\nکاڵاکەت بە دڵ نیە ؟\nئەگەر ئەو کاڵایەی کریوتە بەدڵت نیە لە رەنگ یاخود شێوە دەتوامنیت داوای گێرانەوەی بکەیت ، دوای گەیشتنەوەی کاڵا بە دەستمان ، پارەی کاڵاکەت لە رێگەی کۆدی دیاریەوە بۆ دەگەرێندرێتەوە دوای کەم کردنەوەی تێچووی گەیاندن. ئەگەر خوازیاری پارەکەت بە (فاست پەی) بۆ بگێردرێتەوە ١٠٪ تاکو ٤٠٪ لە کۆی پارەکەت دەبردرێت\nبۆ زانیاری زیاتر پەیوەندی بکە بە بەشی خزمەتگوزاری کریاران\nفۆڵۆمان کە  \nتازەترین ئۆفەرەکانمان بەدەست بێنە\nزانیاری بازار  \nهەژمارەکەت  \nکاڵاکان  \nکۆمپانیاکەمان  \n© 2022 - Lellia Collection


دۆسیەی دەستگیركراوانی بادینان؛ پێنج چالاكی دیكە بە ئامادەیی پارێزەرانیان دادگایی دەكرێن\nوێنەی چوار لەو چالاكوانەی بڕیارە سبەی دووشەممە دادگایی بكرێن\nدوای 10 مانگ لە دەستگیركردنیان، بڕیارە ئەمڕۆ یەكەم دانیشتنی دادگاییكردنی پێنج دەستگیركراوی دیكەی بادینان بە ئامادەیی پارێزەرانی دۆسیەكە لە دادگای تاوانەكانی دووی هەولێر بەڕێوەبچێت.\nبەشدار حەسەن، پارێزەری دۆسیەی دەستگیركراوانی بادینان، بە پەرەگرافی وت "پێنج تا شەش پارێزەری دۆسیەكە لە دانیشتنەكەدا ئامادە دەبین. دانیشتنەكەی دادگا بە ئاشكرایە و كراوەیە بۆ بەشداریی خەڵكانی دیكەیش، ناتوانرێت ڕێگری لە هاتنی كەس بكرێت".\nسەبارەت بە بەشداریی پەرلەمانتاران، چالاكان، نوێنەرایەتیی نەتەوەیەكگرتووەكان و وڵاتان دادگادا لە دانیشتنەكەی، ئەو پارێزەرە وتی "هەمووانمان ئاگادار كردووەتەوە لە دانیشتنەكەدا بەشدار بن".\nبەشدار حەسەن ئاماژەی بەوە كرد كە ئەو دەستگیركراوانەی لە دانیشتنەكەی سبەینێدا دادگایی دەكرێن "چالاكی مەدەنین"، زۆرینەیان نزیكەی 10 مانگە دەستگیر كراون و بە پاساوی زۆریی دۆسیە لە دادگاكان، دادگاییكردنیان دواخراوە.\nبڕیارە ئەمڕۆ دووشەممە 5-7-2021، یەكەم دانیشتنی دادگاییكردنی هەریەك لە (عامر خالید عەگید، فرسەت ئەحمەد سەعید، جەمال خەلیل مەجید، سلێمان كەمال سلێمان و سلێمان موسا ئەحمەد) بەڕێوە دەچێت.\nپێشتر بەشدار حەسەن بۆ پەرەگراف وتی "تۆمەتی ئەوە دراوەتە پاڵ دەستگیركراوەكان كە هاوكارییان لە كونسوڵخانەكانی ئەمریكا و بەریتانیا وەربگرن بۆ تێكدانی ئاسایشی هەرێم".\nئەو پارێزەرە وتیشی "تۆمەتێكی دیكە كە دراوەتە پاڵ دەستگیركراوەكان، ئەوەیە كە ویستوویانە گروپێك بۆ پاڵپشتی لە مستەفا كازمی سەرۆكوەزیرانی عیراق دروستبكەن".\nبەشدار حەسەن ئاماژەی بەوە كرد كە هەر لە دۆسیەی ئەو دەستگیركراوانەدا ناوی هەردوو وڵاتی "ئەڵمانیا و فەرەنسا"یش هاتووە.\nبڕیارە ڕۆژی 12-7-2021یش یەكەم دانیشتنی دادگاییكردنی (مەسعود شنگالی، شیروان ئەمین، كارگەر عەباس عەلی و بەندەوار ئەیوب) بەڕێوەبچێت. هەروەها لە 29-7-2021 هەریەك لە ئومێد بەرۆشكی و مامۆستا بەدەل بەرواری دادگایی دەكرێن.\nهاوشێوەی پێنج ڕۆژنامەنووس و چالاكە سزادراوەكەی بادینان، ئەو 11 دەستگیركراوەی لەم مانگەدا دادگایی دەكرێن، تۆمەتی كاركردن بۆ وڵاتان و هەوڵدان بۆ تێكدانی ئاسایشی هەرێم دراوەتە پاڵیان.\nڕۆژی 21-6-2021، كەسوكاری دەستگیركراوان سەردانی پەرلەمانی كوردستانیان كرد و داوایان لە "سەرجەم فراكسیۆنەكان كرد بەبێ جیاوازی"، هاوكاریان بن بۆ "دەرخستنی ڕاستییەكان"، ڕەتیان كردەوە كە كەسوكارە دەستگیركراوەكانیان بەكرێگرتەی هیچ وڵات و لایەنێك بن.


دۆمەكان، خزمەتیان بەگۆرانی كوردی کردو جیاکارییان لەگەڵ کرا\nدۆمەكان پێكهاتەیەكی سەرەكی كۆمەڵگەی كوردستانن، ئەگەرچی خزمەتێكی گەورەیان بەهونەرو ئاوازو مۆسیقا‌و گۆرانی كوردی كردوە، بەڵام زۆرجار روبەڕوی هەڵاواردن‌و جیاكاریی بونەتەوە.\nدۆم، تیرە یان توێژێكی كۆمەڵایەتی ناسراوی كوردستانن، كە سەدان ساڵە لەكوردستاندا دەژین، خاوەنی هەندێ تایبەتمەندی خۆیانن كە پێی دەناسرێنەوە‌و لەگەڵ سەرجەم چین‌و تیرەو هۆزو توێژەكان‌و پێكهاتە ئایینی‌و كۆمەڵایەتی‌و ئتنییەكانی دی جیادەكرێنەوە.\nدۆمەكان رەنگی پێستیان رەشتاڵەیە‌و بۆ دابین كردنی بژێویی ژیانیان، ژیانێكی كۆچەری‌و گەڕۆكیان هەیە کە بەپێی وەرزەكانی ساڵ بۆ شوێنی جیا جیا دەگوازنەوە.\nدۆمەكان سەرباری گەڕۆكییان، بەڵام هێشتا لەگەڕان‌و سوڕانەوەیاندا لەسنوری كوردستان ناچنە دەرەوە‌و بەشێوەیەكی دیاریكراو كوێستان‌و گەرمیانیان لەسنوری سێ میرنشینە ناودارەكەی كورد (ئەردەڵان‌و بابان‌و سۆران)دایە، لەرۆژهەڵات‌و باشوری كوردستان، كە دەكەوێتە هەردو دیوی سنوری عێراق‌و ئێرانەوە.\nلەدوای داگرتنی گوندەكانی كوردستانەوە لەسەردەمی بەعسدا، دۆمەكان روبەڕوی كێشە بونەوە‌و بەناچار لەچەند شارو شارۆچكەیەك نیشتەجێ بون.\nپیشەی سەرەكی دۆمەكانی كوردستان گۆرانی وتن بوە، گۆرانی وتن لەبەرامبەر پارەو یارمەتی مادی، كە لەڕێگەی ئەم پیشەیەوە توانیویانە هونەرو ئاوازو مۆسیقا‌و گۆرانی كوردی بپارێزن، بەشێك لەلێكۆڵەران پێیانوایە ئەوە دۆمەكانن ناوی "دومبەك"و "تەمبور"یان هێناوەتە ناو زمانی كوردییەوە‌و لەدروستكردن‌و ژەنینی دەفیشدا دەستڕەنگین بون‌و لەناو زۆرینەی خەڵكدا بەوە دەناسرێنەوە كە كەم‌و زۆر سەرقاڵی سەرگەرم كردنی خەڵك بون بەدەنگ‌و ئاوازە خۆشەكانیان بەتایبەتی لەكاتی ئاهەنگ‌و شایی‌و هەڵپەڕكێدا.\nلەپاڵ ئەمەشدا، دۆمەكان لەپیشەی دەستیدا كارامە بون وەك دروستكردنی قەفەزو تیرۆك‌و كەوچكی تەختەو دروستكردنی بنێشتی كوردی‌و كڵاش چنین‌و هاوكات خەریكی فاڵ گرتنەوەو بەخت خوێندنەوەش بون.\nلەبەرئەوەی دۆمەكان لەپەراوێزی كۆمەڵگەدا ژیاون، وەك مارتین ڤان برۆنسەن باسی دەكات كە لەناو كوردا بەچاوی كەم سەیر كراون‌و تەنانەت بچوكترین جوتیاریش ئامادە نەبوە لەگەڵ ئەو لانەوازانەدا ژن‌و ژنخوازی بكات.\nئەم پێكهاتەیە بەئەندازەیەك یەراوێزخراون كە تێكەڵ بەكاروچالاكی سیاسی‌و كۆمەلایەتی‌و ئایینی نەبون‌و بواری بەشداریكردنیان بۆ نەڕەخسێنراوە، هەرچەندە لەبواری هونەرییدا رۆڵێكی گرنگ‌و بەرچاویان بینیوە.\nدۆمەكان ئاستی خوێندەوارییان بەگشتی نزمە، لەناو ئەواندا هەر چەند ماڵێك كە پێكەوەن لەشوێنێكدا سەرۆكێكی دەستڕۆشتویان هەیەو لەوانی تر دەوڵەمەندترە‌و كێشەكانیان چارەسەر دەكات‌و لەكاتی تەنگانەدا بەدەمیانەوە دەچێت‌و فریایان دەكەوێت.\nكچان‌و پیاوانی دۆمیش شان بەشانی پیاوان كار دەكەن‌و زۆرجار لەكاتی سوڕانەوەو گەڕان بەماڵاندا فریو دەدرێن‌و روبەڕوی دەستدرێژی سێكسی بونەتەوە، بەڵام كەسێك نییە لەمافەكانیان بپێچێتەوە ئەگەر توشی رەفتاری بەدو خراپیش ببنەوە لەلایەن كەسانی تاوانكاری ناو كۆمەڵگەوە، ئەمەش وایكردوە بەشێكیان توشی شێوانی دەرونی‌و ئازاری جەستەیش ببنەوە.\nلەڕوی باوەڕ‌و ئایینەوە، زۆربەیان بەموسڵمان دادەنرێن، بەڵام بەپێچەوانەی ئەوەی كە هەموو ئایینەكان توانیویانە بەسەر دیاردەی رەگەزپەرستی‌و رەنگی پێست‌و زمان‌و نەتەوەو شوێندا زاڵ بن، شێخ‌و مەلاو دەستڕۆشتوانی موسڵمانی كوردستان هەرگیز خۆیان لەكۆمەڵگە بچوكەكانی دۆمەكان نزیك نەكردوەتەوە، لەهەموو شوێنێك دەرگای مزگەوت‌و حوجرەكانی خوێندن بەڕویاندا داخراوە، ئەوان لەڕێورەسمە ئایینییەكانی وەك نوێژی هەیینی‌و جەژن‌و تەنانەت پرسەدانان لەمزگەوت دورخراونەتەوە. بەمجۆرە دۆمەكان بەبێ ئایین جێهێڵدراون، ئەوان بەشێوەیەكی رواڵەتی بەموسڵمان دادەنرێن بەبێ بەجێهێنانی ئەرك‌و سروتە ئایینیەكان.\nچەند جارێك لیژنەی مافی مرۆڤ لەپەرلەمانی کوردستان رایگەیاندوە كە نزیکەی 6 هەزار دۆم لەهەرێمی کوردستان هەن‌و زۆربەشیان لەتۆماری ساڵی 1957 ناویان هەیەو خاوەن رەگەزنامەو فۆڕمی خۆراکن، بەڵام حكومەتی هەرێم پاسپۆرتیان پێنادات، كە مافێکی رەوای خۆیانە، وەک هەر تاکێکی ئەم وڵاتە ببنە خاوەنی پاسپۆرت.\nسەڕەرای ئەوەش هەڵوێستی زۆرینەی كۆمەڵگە بەرامبەر بەدۆمەكان دوژمنكارانە نییە، بەڵكو لایان جێی پەسەند بوەو ستایشی كاری جوانی ئەوانیان كردوە لەبواری گۆرانی‌و ئاوازو هونەر‌و پیشەی دەستیدا.\nدۆمەكان كۆمەڵگەیەكی جیاوازن لەقەرەجەكان كە زۆرجار بەهۆی نەبونی زانیارییەوە لەسەریان لەگەڵ ئەوان تێكەڵ دەكرێن.\nزۆربەی مێژونوسان‌وو لێكۆڵەران ئاماژە بەوە دەكەن كە رەچەڵەكی دۆمەكان دەگەڕێتەوە بۆ هندستان‌و پاكستان‌و لەوێوە كۆچیان كردوە بۆ رۆژئاواو بەشێكیان هەر لەسەدان ساڵ لەمەوبەرەوە لەكوردستان گیرساونەتەوە.\nهەندێك لەلێكۆڵەران ئاماژە بەوە دەكەن كە دۆمەكان بەهۆی ئەوەی زۆرینەیان سەر بەئایینی هندۆسی‌و بودایی بون كاریگەرییان لەسەر سۆفیگەریی‌و ئایینی كاكەیی هەبوە لەكوردستان‌و بەشێكیشیان بون بەسۆفی‌و لەدەف ژەنیندا شارەزاو ناودار بون.\nكۆمەڵگەی كوردی قەرزاری ماندوبون‌و بەخشینی زێڕینی سەدان ساڵەی دۆمەكانە لەبواری ئاوازو مۆسیقا‌و بەرهەمی میللی دەستكردو نەخش‌و نیگاری جوان‌و رازاوەو دەبێت هەڵاواردن‌و جیاكاریان بەرامبەر نەكرێ‌و پێویستیان بەدەستێكی دڵسۆزانە هەیە تا ئاوڕیان لێبدرێتەوە.\nتێبینی: بۆ ئەم راپۆرتە بەشێوەیەکی سەرەکی سود لەكتێبی "تەتەڵە، پێداچونەوەو راستكردنەوەی هەڵە لەسەر چەند لایەنێكی مێژوی ئەم گەلە"، لەنوسینی "شاسوار هەرشەمیی" وەرگیراوە.


كەمئەندامانی كوردستان لە هاتوچۆی شەقام و شوێنە گشتییەكانیش بێ بەشن\n10:02 - 02/12/2018\nكەمئەندامانی كوردستان لە هاتوچۆی شەقام و شوێنە گشتییەكانیش بێ بەشن\n"شەقامەكان هاوڕێی ئێمە نین، من هاوڵاتی پلە یەكم نەك پلەدوو و سێ، دەمەوێت رۆژێك پیاسە بكەم بێ ئەوەی هەست بە كەمئەندامی خۆم بكەم"توانا عەبدولڕەحمان كە زیاتر لە 30 ساڵە لەسەر عارەبانەی خاوەن پێداویستی تایبەتە، بەم جۆرە باسی كۆژانەكانی خۆی كرد بەدەست شەقام و شوێنە گشتییەكانەوە كە رەچاوی هاتوچۆی ئەوانی تێدا نەكراوە.\nرەچاونەكردنی تایبەتمەندی هاتوچۆ بۆ خاوەن پێداویستییە تایبەتەكان لە شەقام و بازاڕ و شوێنە گشتییەكان، برینەكانی ئەوانی قوڵتركردووەتەوە، وەك خۆیان دەڵێن رۆژانە لەگەڵ دەرچوونیان لە دەرگای ماڵەوە تا گەڕانەوەیان هەست بە "كەمئەندامبوون"ی خۆیان دەكەن، ئەوەش سەرەڕای كێشە زۆرەكانی خۆیان زیاتر برینداریان دەكات.\nئەوان بۆ هاتوچۆ بە شوێنە گشتییەكاندا پێویستیان بە رەمپا و راگر و رێگای تایبەت هەیە تا كێشەیان بۆ دروست نەبێت و وەك هەر كەسێكی ئاسایی دیكە بتوانن بە ئیش و كاری خۆیان رابگەن، بەڵام جگە لەوەی هیچ رێگەو راگر و شوێنێكی تایبەت بۆ ئەوان لە شوێنە گشتییەكان بوونی نییە شۆستەی بەردەم دوكانەكانیش بڕگە بڕگە و هەڵبەزو دابەزی زۆرەو بەردەم هەر دوكانێك بەربەستێكی جیاوازە بۆ هاتوچۆی ئەوان.\nسامان حسێن سكرتێری یەكێتی كەمئەندامان، بە حەسرەتەوە بۆ پەیسەر پرێس باسی لە كێشەكانیان كرد كە رۆژانە لە شەقام و شوێنە گشتییەكان رووبەڕووی خاوەن پێداویستییەكان دەبێتەوە.\n"چەندین جار ئەم بابەتەمان رووبەڕووی حكومەت كردووەتەوە، بەڵام هەر دەستی دەستیمان پێدەكەن، هەرلایەك دەڵێت خەتای ئەوە، حسابی هیچ بۆ كەمئەندامان ناكەن و هەرلاشیان نەبووە بە بابەت، پارێزگا دەڵێت خەتای شارەوانییە، ئەوانیش دەڵێن خەتای كۆمپانیایە، كۆمپانیاش ئەندازیار خەتابار دەكات"سامان وای وت.\nباسیلەوەشكرد، ئەو شوێنانەشی كە زۆرنابێت دروستكراون بە شێوەكی كەم رەچاوی كەمئەندامان دەكەن، تەنها رەمپایەك دروست دەكەن كە مرۆڤی ساغیش ناتوانێت بەسەریدا بڕوات، لەكاتێكدا خاوەن پێداویستییە تایبەتەكان لە هەر شوێنێك پێویستیان بە رەمپا و راگر و تەوالێت و كورسیش هەیە لەكاتێكدا لە هیچ شوێنێك ئەوە پەیڕەو ناكرێت.\nلە هەرێمی كوردستان یاسایەكی تایبەت بە پاراستنی ماف و ئیمتیازەكانی خاوەن پێداویستییە تایبەتەكان هەیە، (یاسای ژمارە 22ی ساڵی 2011) لە ماددەی 11ی یاساكەدا بە روونی باس لەوەكراوە كە حكومەت دەبێت، لایەنی فەرمی و نافەرمی ناچار بكات، بۆ ئەوەی تایبەتمەندی بۆ هاتوچۆی خاوەن پێداویستی تایبەت لەبەرچاو بگرێت لە هەموو شوێنەكان، بۆ سەرپێچی ئەوەش سزای دیاریكردووە بە جۆرێك لەنێوان پێنج ملیۆن دینار بۆ 15 ملیۆن دیناردایە.\nسامان حسێن پێی وایە، چارەسەری كێشەكانی ئەوان جێبەجێكردنی ئەو یاسایە كە حەوت ساڵە دەرچووە و نەك تەنها مافی هاتوچۆ، هەموو مافەكانی دیكەی پەیوەست بە خاوەن پێداویستی تایبەتی رێكخستووە بەڵام بەوتەی ئەو تا ئێستا جێبەجێنەكراوە.\nتوانا عەبدولرەحمان-ی تەمەن 34 ساڵ، هەموو تەمەنی خۆی لەسەر عارەبانە تایبەتەكەی خۆی بەڕێكردووە، ئەو وەك خۆی دەڵێت، یادەوەری ناخۆشی لەگەڵ هەموو كۆڵانەكانی شار هەیە.\nتوانا وتی،"من هاوڵاتی پلە یەكم، پلەدوو و پلە سێ نیم، كاتێك دەچمە بازاڕ بێ ئەوەی كەسێكم لەگەڵ بێت ناتوانم بۆ هیچ كوێ بڕۆم، بەردەوام پێویستم بە كەسێكە ئەوەش منی زۆر نیگەران كردووە".\nئەو خاوەن پێداویستییە بۆ پەیسەر وتی، لە هیچ شوێنێك رەچاوی بوونی ئەوان نەكراوە، بە جۆرێك "دەڵێیت ئەمشارە تەنها بۆ مرۆڤە ساغەكان دروستكراوە، لە ماڵەوە دەردەچم تا دێمەوە لەگەڵ ئەو مەعاناتە دەژیم، شەقامەكان هاوڕێی ئێمە نین".\nئەو خاوەن پێداویستییە تایبەتە وتی، شارەوانی سلێمانی كە خۆی بەرپرسە لە دابینكردنی رێگاو تایبەتمەندی پێویست بۆ ئەوان، بەڵام باڵەخانەی شارەوانی خۆی هەمووی پلیكانەیەو تێیدا هیچ رەچاوی خاوەن پێداویستی تایبەت نەكراوە.\nشارەوانی سلێمانی دەڵێت، بۆ ئەوەی شەقام و شوێنە گشتییەكان بە تایبەتمەندی خاوەن پێداویستییە تایبەتەكان دەستكاری بكرێت پێویستی بە بودجەی زۆرە ئەوانیش ئەو پارەیان نییە.\nزەردەشت رەفیق بەڕێوەبەری راگەیاندنی شارەوای سلێمانی بۆ پەیسەر باسیلەوەكرد، لەدوای ساڵی 2000 ەوە هەر باڵەخانەیەك كە داوای مۆڵەتی كردبێت بەو مەرجە مۆڵەتیان پێداوە كە دەبێت رەچاوی هاتوچۆی خاوەن پێداویستییە تایبەتەكان بكات.\nزەردەشت نەیشاردەوە كە لە زۆربەی شوێنە گشتییەكان، رەچاوی هاتوچۆی خاوەن پێداویستی تایبەت نەكراوە بەڵام دەڵێت، ئەو شوێنانە كۆنن و كاتێك دروستكراون كە ژمارەی خاوەن پێداویستی تایبەت لە شاردا زۆر كەم بوون.\nباسیلەوەكرد، كە راستە زۆربەی دوكانەكانی بازاڕ بە ویستی خۆیان دەستكاری شۆستەكانی بەردەمیان كردووە و شۆستەی شەقامەكان بۆ هاتوچۆی خاوەن پێداویستییە تایبەتەكان ناگونجێت، بەڵام بەوتەی ئەو بۆ ئەوەی شەقامەكان رێك بكەنەوە پارەیان دەوێت و ئێستاش ئەو بودجەیان نییەو بۆیان دابین ناكرێت.


ڕووحی تورکی لە جەستەی کوردی کوردئایدل-دا!؟ (بەشی کۆتایی) … برایم فەڕشی – Dengekan\nڕووحی تورکی لە جەستەی کوردی کوردئایدل-دا!؟ (بەشی کۆتایی) … برایم فەڕشی\nbyDenegkan\tJune 25, 2017\tGeneral\n” پێناسەی تازەی عێراقی کە لە دهۆک بڵاوکراوەتەوە یەک وشەی کوردی تێدانییە! گەلێک مامۆستا لە فێرگەکان وەرەقەی ئیمتیحان دەفرۆشن، یان کارێکی وا دەکەن شاگردەکانیان لە دەرەوەی مەدرەسە، دەرسی خسوسی لای خۆیان وەرگرن! فرۆشتنی دیپلۆم، بەکەلۆری، دوکتورا بازاڕی گەرمە! دوکتورەکان لە جیاتی کاری پزیشکی خەریکی تیجارەتن!! … لەو وڵاتە لە شارە گەورەکان کتێب خوێندنەوە باوی نەماوە، بەڵام ناوەندی چاپ و بڵاوکردنەوە زیادی کردووە. نووسەر و ڕۆژنامەنووس و ڕەخنەگر کراونەتە مووچەخۆری حزب و حکوومەت! لەش فرۆشی و خوشگوزەرانی و بازاڕی سێکس لە گەشەسەندندایە!… نەخۆشخانە بە پێی پێویست نییە!… ژێربینای ئابووری(کشت وکاڵ) تێکقرماوە و ژێربینای سەنعەتی لە گۆڕێدانییە، ئەوەی بڕەوی هەیە تیجارەتی پڕڵە گەندەڵی بازاڕ و بیناسازییە کە بە میلیارد پارەی تێدادەگەڕێ، کە وڵاتانی دەوروبەر و وڵاتانی دوور سوودی گەورەی لێدەبینن…. !” (ئەمە کورتەی قسەی چەند کەسە لە لە پیشانگای کتێبی فرانکفۆرت لە ئۆکتۆبری ساڵی ٢٠١٢)\nساڵی ٢٠٠٥ لە کۆبوونەوەیەکی تایبەت لە سولەیمانی لە نەوشیروان مستەفام پرسی،- چ دەکەن بۆ ئەو کەس و شەریکانە کە گەرەکیان بێ لە کوردستان سەرمایەکەیان وەکار بخەن؟- گوتی “هاسانکاریان بۆ دەکەین و پێنجساڵ باجیان لێ داوا ناکەین.”\nئەم تێگەیشتنە کاکلی سەرەکی تێڕوانینی بەرپرسانی باشووری کوردستان لە سیاسەت دەردەخات. ئەوان سازان لە گەڵ دەرەوەیان لا گرنگتر بووە، هەتا ناوخۆی وڵات و خەلک. کەسیش لێیان ڕاست نەبووە بپرسێ” بۆچی دەبێ پیشەکار و خاوەنکاری کورد باج بدەن و بیانییەکان ببخشرێن؟” ئەم تێگەیشتنە سەرچاوەی وێرانی ئابووری و فەرهەنگ و هونەر و کەسایەتی کوردستان بووە و تێگەیشتنی تاکە کەس و حزب و لایەنێک نییە و تێگەیشتنی حزب و حکوومەت و بەرپرسانە!\nئەمەی خوارەوە ڕاگەیاندنی کوردساتە و وەک خۆی بە هەڵەکانیەوە بڵاو دەکرێتەوە. لەم ڕاگەیاندنە دا، تەنیا یەک مەرج بۆ داواکار هەیە، زانینی زمانی”تورکی” نەک لە ئەستانبول لە سولەیمانی.\n>> کورد ئایدل بە دوای هاوکاری نوێ دەگەڕێ هەڵدەستین بە دامەزراندنی هاوکاری نوێ(کە زمانی تورکی بزانێت) بە شێوەی پارت تایم لە بەشە جیاجیکانی ستافەکمان لە ماوەی پەخشی راستە وخۆدا ئەگەر تۆش پێت خۆشە ببیت بە بەشێک لە ستافی کورد ئایدل ئەوا apply@kurdidol.tv دەتوانی سیڤی خۆت بۆ ئەم ئیمەیلە بنێری<< ئەم ناوانەی خوارەوە لە تیتراژی کورد ئایدل وەرگیراون : "ئۆنور دۆئان، ئیلیف بوشرا تاتڵ، دوعا ئۆزبێلنلەر، فەیسەل ئۆزێر، دیجلە فورات ئامەک، ئێرسین ئالدەمیر، زانا ئیکنچی، هەزاڵ یەشیلئمراک، ئووزگور کورت، موستەفا کۆکسەلەن، عەلی ئیحسان چایر، سەرکان کایا، ئۆرکوون ئیسەر، سەرهات ئاک، ئێسێن یەلماز، ئۆیا فانوسچوو، خەدیجە کۆکسەلەن، ئۆزگی گیزین، زینەب گدێر، کامێن پامۆکۆڤ! ". ڕێک هەشتا لە سەدی هاوکار و بەرپرسانی سەرەکی "کورد ئایدل" ناوی ترکیان هەیە و کوردەکان کاری لاوەکیان پێکراوە! لێرە باس لە TRTی تورکیا و سەحەری ئێران نییە، باس لە بەرنامەی تەلەویزیۆنی حزبێکی باشووری کوردستانە، کە بۆخۆی چۆتە ژێر ڕێکفی موستەشارەکانی تورک. لە کاتێکدا هەر لە باشوور و دەرەوەی کوردستان دەرهێنەری بە توانای باشووریی هەیە، کە دەیانتوانی جێگای چایر و کایا و کۆکسەلەن و ئەوانی دی بگرنەوە. چوونە ژێڕ ڕکێفی تورک و عاڕەب و ئێرانی و بیانی لە وڵاتەکەی خۆت، هەرچەند ناتوانێ خسلەتی خوێنی و بیۆلۆژیکی هەبێت، بەڵام ئاکارێکی لۆژیکی ڕەنگدانەوەی پێشینە و تەجرووبەی مێژوویی تاک مرۆڤ و کۆمەڵگای کوردە! ئەمە ئاکارێکی ئۆتۆماتیک و عادەتییە کە لە مرۆڤی کورددا هەیە و وا عەمەل دەکات و کەسەکە بەم شێوە ڕاهاتووە کە خۆی لە حاند دیکتاتۆر و داپلۆسێنەرەکەیدا بچووک ببینێ، گەر چەکی لە شان نەبێ. هەڵگەڕانەوە و ڕوو وەرگەراندن لەم ڕابووردو و مێژوو و عادەت و تێگەیشتنە، پرۆسەیەکی خۆویستی ئاگاهانەیە. بیری پێکهێنانی ئیمکان بۆ بڕینی پرۆسەیەکی لەو چەشنە بۆ هاووڵاتی کورد لە مێشکی حزب و سەرکردەکان و ماقوڵانی فەرهەنگ و هونەر و پەروەردە-دا نەبووە و هیچ تێز و بەرنامە و پرۆژەیەک لە هیچ دەزگایەکی ئەم حکوومەتە بە درێژایی ٢٥ ساڵ لەم بەستێنەدا نەبیندراوە و بەپێچەوانە، دەیان پرۆژە بۆ وێرانکردنی کەسایەتی کورد جێ بەجێ کراوە، کە تەنیا یەکیان کوردئایدل بووە! میعمارانی حکوومەتی باشووری کوردستان لە پێشینە و تەجرووبەی خۆیان کە ژێرچەپۆکەیی بووبێت، دانەبڕاون و بیر و بەرنامەی دابڕان لە گۆڕێدا نەبووە، ئەوان خۆیان پاش ڕووخانی سەدام بە مەیلی خۆیان تێکەڵ بەغدا بوونەوە، کە ئێران و تورکیا و عەڕەبستان و ڕۆژئاواشی لێ زیاد کرا. ئەمڕۆ لە باشووری کوردستان پێناسەیەکی روون بۆ نوواندنی کەسایەتی کورد لە ئارادا نییە، لە سەرووی هەموویانەوە، بەرپرسانی پلە یەک بێ کەسایەتی سیاسی- نەتەوەیی ماونەتەوە و بۆچوونێکی ڕوون لە کەسایەتیان دەرناخەن! ئەوە سەرجەم ئیلیتی کورد لەم بەشەی وڵات دەگرێتەوە، کە تێکەڵ حزب و حکوومەت و دەزگاکانی بوونە! بەرهەمهێنەر و دەرهێنەری گشتی کوردئایدل کەسێکە بە ناوی موستەفا کۆکسەلەن، دەرهێنەری بڕیاردەر کەسێکە بە ناوی عەلی ئیحسان چایر و هەمیسان دەرهێنەر و بەرپرس سەرکان کایا. ئەم کەسانە لە تورکیا و ئاڵمانەوە هێندراون بۆ سولەیمانی. عەلی ئیحسان چایر سینەماکارێکی تورکە و سەرکان کایا شانۆکار و گۆرانیبێژە، کە لە شاری دوسلدۆرف گەورە بووە و لە شاری ئێسن خوێندوویەتی و بنەماڵەکەی بە پێی ویکیپێدیا لەو کرێکارانە بوون کە پاش کۆتایی شەڕی دووهەمی جیهانی بۆ کار لە تورکیاوە ڕەوانەی ئاڵمان کراون. سەرکان لە ئاڵمان شانۆکار بووە و لە کۆمەڵێک لە شارەکانی ئاڵمان دەوری لە شانۆکاندا گێڕاوە و هەروەها کاری موزیک و گۆرانی ترکی کردوە و لەوە دەچێ پاش ئاگۆستی ساڵی ٢٠١٦ تێکەڵ بە بەرنامەی کوردئایدل کرابێ. لە کوردستان کۆمەڵێک لە تێکستی گۆرانییەکانی کراونەتە کوردی و وەک ژێرنووس لە کلیپەکانیدا بڵاو کراونەتەوە! ئەوەی ترکەکان چۆن گەیشتوونەتە کوردسات و بوونەتە خانەخوێ بە هەڵکەوت نییە و درێژەی پلانێکی کۆنترە کە لە کوردستان باسی لێوە ناکرێ! بەهاری ساڵی ١٩٩٤ سەردانی مەدرسەی تورکمەنەکانمان لە شاری هەولێر کرد، بەسەرهاتی ئەم سەردانە لە کتێبی "هەڵەبجە وکۆسار، مەهاباد و گوڵەباخ لە وڵاتی هێمن و چنار"، لە ژێر ناوی "کۆماری چاویلکە لەچاوەکان" تۆمار کراوە، کە لێرە بڕگەیەکی ڕادەگوێزرێت:" لێرە کەسانێک وەک مامۆستا خەریکی فێرکردنی موسیقا و سرودی ڕەسمی دەوڵەتی تورکیان کە نە لە کورد دەچن، نە لە تورکمەن دەچن، نە کوردی دەزانن، نە ئیزن دەدەن وێنەیان بگرین، هەمووشیان چاویان بە چاویلکەی ڕەش داپۆشراوە... "،" هانس مارتین یەک لە کتێبەکان وەردەگرێ لە ڕووپەڕی یەکەم، وێنەی ئاتاتورک دەبیندرێ." ساڵی ٩٤ تەنیا دوو ساڵ لە دامەزراندنی حکوومەتی هەرێم تێپەڕیبوو، ئێستا پاش تێپەڕبوونی چارەکە سەدەیەک، پێگەی تورکەکان بۆتە بەشێک لە ستروکتوری باشووری کوردستان! هەر ئەو کات ئەم دیاردەیەمان لە گەڵ مەسعوود بارزانی و یەکیەتی مامۆستایان و وەزارەتی پەروەردە باس کرد. ئەوان ئەوەیان وەک نموونەی دێموکراسی لە باشووری کوردستان پێفرۆشتین. یازدە ساڵ دواتر لە ساڵی ٢٠٠٥ لە شاری سولەیمانی و هەولێر شوێنگەلێکمان چاو پێکەوت کە وەبیر ئەستانبوڵی دەخستینەوە. تورکیا بە درێژایی هەموو ئەو ساڵانە لە پاڵ لەشکەرکێشی و بۆمبارانی ناوچەکانی باشووری کوردستان و مامەڵاتی بازرگانی لە گەڵ هەرێمی کوردستان، لە لایەنی کۆمەڵایەتی، فەرهەنگی، نیزامی، جاسووسی و دامەزراندنی دام و دەزگای بازرگانی هەتا کردنەوەی چێشتخانە و دەبستانەکانی گولەن، پەلی هەتا ناو تەلەویزیۆنەکانیش داکوتاوە. ساڵەهایە مێدیای تورکیا لە ڕێگای فیلم و سەریال و گۆرانیبێژەکانییەوە بۆتە ئەندامی هەمیشەیی ناو بنەماڵە کوردەکان. ئەوە یانی ئیفلاسهێنان بە بەرهەمی هاوچەشنی کوردەکان. ئێستا لە ستۆدیۆی هەموو تەلەویزیۆنەکانی باشووری کوردستان دۆبلەی فیلمی تورکی، ئێرانی و عاڕەبی هێندە پەرەی ساندووە کە جێگا بۆ بەرهەمی کوردەکان نەماوە. سیستەمی حوکومڕانی لە کوردستان خۆی کەوتۆتە گیانی خۆی و لەناوبردنی بنج و بنەوان و بەیسی بوونی خۆی و لە ڕێگای تورک ئایدلیشەوە چەواشەکارانە بانگەوازی خزمەت بە هونەری کوردی دەکات. هونەری موسیقای کوردیان کردۆتە قوماری بردنەوە و دۆڕاندن و بەم چەشنە تورکەکان ستاندارد بۆ موسیقای کوردی دیاری دەکەن کە خۆی لە براوەی کوردئایدل دا دەبێ دەربخات. ئەو کەسانەی سەرجەم موسیقای کوردی دەخەنە گەمەیەکی لەو چەشنە و بە "موزایدەی" دادەنێن، تەور لەو دارە دەوەشێنن کە خۆیان لە سەری "هەڵنیشتوون". لە باشووری کوردستان سیستەمێک لە باوەڕپێکراون پێکهاتووە کە مافیائاسا لە گەڵ شانۆ، سینەما، تەلەویزیۆن، موسیقا، ئەدەبیات، فەرهەنگ و هونەر مامەڵە دەکات. ئەم سیستەمە لە سەرەتا لە پێوەندی ساکار بە کەسانەوە و کەسان بە بەرپرسانەوە و پێوەندی بەرپرسان بە دام و دەزگاکانی کورد لە ئوروپا لە ژێر ناوی پێشخستنی فەرهەنگ و هونەر و زانست دەستی پێکرد. لە درێژەدا بە بەشداری کۆمەڵێک لەو کەسانەی سەردەمێک هونەرمەند، نووسەر و کەسی بواری فەرهەنگ و هونەر و هزر بوون، مافیای پرۆژە، فستیواڵ، سێمینار، کۆنفرانس پێکهات. کوردستانی ئەمڕۆ تەنیا بەرهەمی سیاسەتی حزبەکان و کەسانی ئەوان و گەندەڵی حکوومەت نییە، بەڵکوو بەرهەمی ئەو کەسانەشە کە سەردەمێک خۆیان بە ئۆپۆزسیۆنی سیاسی، فەرهەنگی و مەعریفەتی حزبەکان و حکوومەت دەزانی. ئەمڕۆ پاپ ئایدل، سوپرستار، کورد-عاڕەب- ترک ئایدل مارکێکی جیهانییە بۆ شۆوی تەلەوزیۆنی کە فۆرماتێکی نوێ بۆ بەرنامەی تەلەوزیۆنی دەداتە دەست، ڕەنگە هەر ئەوە مایەی شانازی بینەرانی ئەم بەرنامەیە و کوردسات بێ! ئەم فۆرمۆلە واتە گرێدانی کەسانی ئاسایی، مێدیا، شەریکەکانی بازرگانی و خۆازیارانی موزیک لە یەک بەرنامەدا بازاڕێکی مەزنی بۆ لایەنەکان پێک هێناوە، کە لە سەر حیسابی دوو گرووپ هەڵدەسووڕێ! یەکەم ئەوانەی خەون و خەیاڵی بەناوبانگبوونیان هەیە، دووهەم کەسی ئاسایی بە تایبەت لاوان کە هەم دەبنە بینەری تی وییەکان و کڕیاری کالاکانی تیجاری و هەم جار بەجار دەبنە قوربانی کۆنسێرتەکان کە لەم ئیدول هەڵبژاردنانەوە سەرچاوە دەگرێ وەک کارەساتی دویسبورگی ئاڵمان، پاریس و مەنچیستێر. ئیدەی سوپر ستار لە ناو مێشکی گەلێک لە لاونی جیهاندا وەها چەسپاوە کە زۆرێک لەوانە ژیانی ڕۆژانەی خۆیان لێ تێکدەچێ و هەرکام لە خەیاڵی سەرکەوتنی بە پەلەدان. موزیک، فیلم، مێدیا، ئینترنێت، ئای تی، وەرزش، رەقس، مود بە خەیاڵ ئەم ئیمکانە بۆ منداڵان و لاوان دەڕەخسێنن. ئێستا لە وڵاتانی رٶژئاوا سوپرستاری منداڵانیش پەرەی ساندووە و منداڵانی ژێر چواردە ساڵ تێیدا بەشدار دەبن و ڕێژەی بینەرانی بەرنامە و نڕخی چرکەکانی ڕێکلامی بازرگانی دەبەنە سەر! گەر یەک تاکە کەس تایتڵی کوردئایدل سەر بە تەلەویزیۆنی حزبێک، لە شارێکی باشووری کوردستان وەربگرێ، کام کەلێنی ژیانی خۆی و موسیقای کوردی پر دەکاتەوە، لە وڵاتێکدا کە گۆرانیبێژە بەناوبانگەکانی بێکار و بێ بازاڕن؟ گەر کوردسات و یەکیەتی نیشتمانی و حزبەکان و حکوومەت و دام ودەزگاکانیان خەمی موسیقای کوردی دەخۆن، دەبا بە جێگای دەیان دووکان بە ناوی ئەنستیتۆ و دەزگای تر، پلانی درێژخایەن بۆ پێشخستنی موسیقا بەڕێوە بەرن، دەبا وەزارەتخانەکان پلانی ڕاهێنانی موسیقاپێدگۆگی، شانۆپێداگۆگی، نەققاشی پێداگۆگی بەڕێوە بەرن بۆ ئەوەی موسیقا، شانۆ، نەققاشی و هونەر بە گشتی ببێت بە بەشێک لە ژیانی ڕۆژانەی منداڵ و گەورەی کورد! کێ بەرکێی کوردئایدل سوودی نە بۆ موسیقای کوردی لێدەکەوێتەوە، نە بۆ گۆرانیبێژانی بەشدار، سوودی ئەم بەرنامانە بۆ گرووپەکانی مافیا و شەریکەکانی بازرگانی و تورکەکانی بەشدار دەبێت. پاش تەواوبوونی بەرنامەکە، خەڵاتوەرگر و وەرنەگر، دەبێ ئەم پرسیارە لە خۆیان بکەن کە بەناوبانگبوون چی بە ژیانی ئەوان و هونەرەکەیان بەخشیوە؟ لە سەرەتای ئەم زنجیرەیەدا باسی چاردە دەورە سوپرستاری ئاڵمان کرا کە خەیاڵی هیچیان نەهاتۆتە دی، لە وڵاتێک کە قانوون و دام و دەزگا و بازاڕ بۆ موسیقا و پارێزگاری لە مافی هونەرمەند و بەرهەمەکەی هەیە. لێرە بە کورتی لە یەک ڕستەی کورتدا ژیانی ئەمرۆی ئەو کەسانە باس دەکرێ. لەم چاردە کەسە تەنیا یەک کەس لە ڕێگای چوون بۆ زانستگا پلەی بەرزتری موسیقای پێواوە، بەشی هەرە زۆریان لە گەڵ گرووپەکەیان لێرەو و لەوێ بەرنامە پێشکەش دەکەن و کەمتر لەو ڕێگایەوە دەژین، یەک کەس لەوانە ستودیۆی دەنگی دانەوە.[ "ئێستاش بەردەوام کاری موسیقا دەکات!" ، " ئێستا لێرەولەوێ کاری موسیقا دەکات "، "موهەندیسی بینا لە زانکۆیە" ،"کۆنسێرت لێرەو و لەوێ بەرپا دەکات"، "ئێستا لە ستۆدیۆیەکی تۆمارکردن کار دەکات."، "چەند گۆرانییەکی تۆمار کردووە و لە ژنەکەی جیا بووتەوە"، "لێرە و لەوێ گۆرانی دەچڕێ."،"لێرە و لەوێ بەرنامەی هەبووە."،" ساڵی ٢٠١٧ گۆرانییەکی لێ بڵاو بۆتەوە."، "ئێستا هاوکاری کۆمەڵەیەک دەکات کە هاوکاری ئەو کەسانە دەکەن کە لە زیندان دەرباز دەبن"]! کۆتایی ٢٢/٦/٢٠١٧ ئاڵمان- کۆڵن\nPrevious بەداخەوە لە ناکاودا دیارنەماو تەرمەکەی سەر ئاوکەوت.\nNext موسـڵمانی کورد ڕەنج بەبـایە … کاوە هادی\nپه‌یامی جه‌نگ و رێکه‌وتنه‌کانی حه‌ڵه‌ب و موسڵ! … نوری به‌شیر:\nعیراق و سوریا و کوردستانی دوای داعش … ئاشتی ئیبراهیم ئەفەندی\nپێشه‌کییه‌ک بۆ کتێبی (ڕاگه‌ردان) … کاروان عومه‌ر کاکه‌سوور


06:11 - 10/07/2021 330 جار خوێندراوەتەوە\nمه‌سرور بارزانی، سه‌رۆكی حكومه‌تی هه‌رێم، له دواین چاوپێكه‌وتندا به‌بۆنه‌ی تێپه‌ڕبوونی دوو ساڵ به‌سه‌ر ده‌ستبه‌كاربونی كابینه‌كه‌یدا، قسه له‌سه‌ر چه‌ند پرسێك ده‌كات.\nله باسی چاكسازیدا، ده‌ڵێت: ئه‌وه‌ی تا ئێستا حكوومه‌ت كردوویه‌تی ئه‌گه‌ر به ئینسافه‌وه سه‌یری بكه‌ین دوای ئه‌و هه‌موو قه‌یرانه‌و له‌گه‌ڵ ئه‌و هه‌موو كێشه‌و گرفتانه‌ی كه تووشی حكوومه‌تیش بوو، پێموایه حكوومه‌ت ده‌ستكه‌وتی زۆری به‌ده‌ست هێناوه، سه‌ره‌ڕای ئه‌وه‌ش ته‌حه‌دیات زۆر بووه.\nله‌باره‌ی په‌یوه‌ندییه‌كان له‌گه‌ڵ به‌غدا، وتی: تاوەکو ئەنجامدانی ئەم دیدارەش هیچ بودجەیەک لە حکومەتی فیدراڵییەوە نەهاتووە بۆ هەرێمی کوردستان، واتە لە ساڵی ٢٠٢٠ـەوە تا ئێستا بە تێکڕایی ١٣ مانگ ئەو بودجەیە قەرزە لەسەر حکومەتی فیدراڵی و بۆ هەرێمی کوردستانیان نەناردووە.\nوتیشی: ئێمە داوای شتێک ناکەین، ئێمە سواڵکەر نین ئێمە داوای ئەو مافە دەکەین کە بە پێی دەستوور مافی ئەو خەڵکەیە و دەبێت جێبەجێ بکرێت\nچاوپێكه‌وتنه‌كه له‌لایه‌ن فه‌رمانگه‌ی میدیا و زانیاری حكومه‌ته‌وه له‌گه‌ڵیدا كراوه، "زه‌مه‌ن" وه‌ك خۆی بڵاویده‌كاته‌وه.\nهەولێر، هەرێمی کوردستان، عێراق (GOV.KRD)- کاتژمێر ١١ى پێشنوەڕۆژى ڕۆژى چوارشەممە ڕێکەوتى ١٠/٧/٢٠١٩ى زایینى، لە دانیشتنى ژمارە ١٣ى خولی به‌هاره‌ی ساڵی یه‌كه‌م له خولی پێنجه‌می په‌رله‌مان کوردستان، متمانە بە سه‌رۆكی ئه‌نجوومه‌نی وه‌زیران و جێگرەکەى و سەرجەم وەزیرانى کابینەى نۆیەمى حکومەتى هەرێمى کوردستان بەخشرا و وەزیرەکان بەخشى. دواى سوێندخواردنی سه‌رۆك و جێگرى سه‌رۆكی ئه‌نجوومه‌نی وه‌زیران و وه‌زیره‌كان، هێڵه گشتییه‌كانی به‌رنامه‌ى كابینه‌ی وه‌زاریی نۆیه‌م له‌لایه‌ن به‌ڕێز مەسرور بارزانى سه‌رۆكی ئه‌نجوومه‌نی وه‌زیرانی هه‌رێمی كوردستانەوە خوێندرایەوە.\nـ لە بەرنامەى کابینەى نۆیەمدا، "چاکسازى" وەک پرسێکى سەرەکى کارى لەسەر کراوە و حکومەتى هەرێم لەگەڵ پەرلەمانی کوردستان بە خواست و ئیرادەیەکى بەهێزەوە هەنگاویان ناوە بۆ بەدیهێنانی دادپەروەری و بەدامەزراوەییکردنی دامودەزگاکانی هەرێم و خزمەتکردنی بەرژەوەندی گشتی و خەڵک. لە دوو ساڵى ڕابردوو کارى جددى لەسەر پڕۆژە یاسای چاکسازیی لە مووچە و دەرماڵە و خانەنشینی و سزادانى سەرپێچیەکەران و کەمکردنەوەى ڕۆتین و بەهەدەرنەدانى سامانى گشتى و ڕووبەڕووبوونەوەى گەندەڵى کراوە. مەسروور بارزانى سەبارەت بە ڕووبەڕووبوونەوەى گەندەڵى وەک یەکێکە لە خواستە سەرەکییەکانى خەڵکى کوردستان گوتى:\nئێمه له حكوومه‌ت له‌سه‌ره‌تای به‌رنامه‌ی كابینه‌کەماندا بەڵێنمان داوە کە خه‌ریكی چاكسازی ده‌بین، به‌ڵام چاكسازی شتێك نییه به شه‌و و ڕۆژێك ته‌واو ببێت، بەڵکو پڕۆسه‌یه‌كی به‌رده‌وامه و قه‌ت ته‌واو نابێت.\nئێمه هه‌رچی بكه‌ین ده‌توانین چاكسازی بكه‌ین له داهاتووشتدا ئه‌وه‌ی تا ئێستا حكوومه‌ت كردوویه‌تی ئه‌گه‌ر به ئینسافه‌وه سه‌یری بكه‌ین دوای ئه‌و هه‌موو قه‌یرانه‌و له‌گه‌ڵ ئه‌و هه‌موو كێشه‌و گرفتانه‌ی كه تووشی حكوومه‌تیش بوو، پێموایه حكوومه‌ت ده‌ستكه‌وتی زۆری به‌ده‌ست هێناوه، سه‌ره‌ڕای ئه‌وه‌ش ته‌حه‌دیات زۆر بووه. یه‌كێك له‌مانه‌ش بۆ نموونه ئێمه هه‌ر دوای ده‌ستپێكردنی كابینه تووشی قه‌یرانی كۆڕۆنا بووین و نرخی نه‌وت دابه‌زی و ئابووری دونیا به شێوه‌یه‌كی گشتی تووشی داڕمان بوو و سه‌ره‌ڕای ئه‌مه‌ش ئێمه توانیمان خۆمان ڕابگرین. له‌لایه‌كی تریشه‌وه بەلانى کەمەوە ئەوە بۆ ماوەى ١٣ مانگ دەچێت کە حكوومه‌تی فیدراڵی بوودجه‌ی بۆ هه‌رێم نه‌ناردووه.\nئێمه به‌و داهاته‌ی له هه‌رێم هه‌بووه و به‌و هه‌موو كێشه و گرفتانه و به‌و هه‌موو قه‌یرانه‌ش توانیومانه ئیداره‌ی ئه‌م هه‌رێمه بكه‌ین و چاكسازیشمان له چه‌ندین بواردا كردووه بۆ نموونه له ڕێكخستنه‌وه‌ی داهاته‌كان و كه‌مكردنه‌وه‌ی خه‌رجییه‌كانی حكوومه‌ت كه به‌شێوه‌یه‌كی به‌رچاو دیارن و حكومه‌ت توانیویه‌تی پشت ببه‌ستێت به‌و داهاتانه‌ی، هه‌رچه‌نده وه‌ك پێویست نه‌بووه كه له ئاست داخوازییه‌كانی خه‌ڵكی كوردستان بێت و بەشى بودجه‌ی پێویسته بۆ ئیداره‌دانی وڵات و دابه‌شكردنی مووچه‌ی نه‌كردووه، به‌ڵام توانیویه‌تی خۆی بگونجێنێ له‌گه‌ڵ ئه‌وه‌ی كه له‌به‌ر ده‌ستی بووه.\nئێمه به ڕێكخستنه‌وه‌ی داهاته‌كان و کۆنتڕۆڵى قەیرانەکان و ئه‌م بارودۆخه‌ی كه هه‌یه، توانیومانه ئیداره‌ی خۆمان بكه‌ین كه ئه‌گه‌ر به ئینسافه‌وه سه‌یر بكه‌ین پێموایه جێگه‌ی ده‌ستخۆشی هه‌موو ئه‌م براده‌رانه‌یه كه له‌م بواره كاریان كردووه.\nله‌لایه‌كی دیكه‌وه حكومه‌ت هه‌وڵی به دیجیتاڵكردنی خزمه‌تگوزاری بۆ خه‌ڵك داوە و له لایه‌کی تره‌وه ڕۆتینیات تا ئاستێکى زۆر كه‌م كراوه‌ته‌وه، هه‌رچه‌نده جارێكی تریش ده‌ڵێم كه كۆرۆنا كاریگه‌ری هه‌بووه له سه‌ر ئه‌دای حكوومه‌ت و فه‌رمانبه‌ران له‌كاتی ده‌وامكردن به‌ڵام سه‌ره‌ڕای ئه‌مه‌ش پێموایه ئه‌مه‌ش له‌به‌رچاوه كه ڕۆتینیات تا حه‌دێكی زۆر كه‌م كراوه‌ته‌وه.\nله هه‌مووشی گرینگتر ئه‌وه‌یه كه ئه‌و گه‌نده‌ڵیه‌ی پێشتر خه‌ڵك پێیه‌وه ده‌یناڵاند و گله‌ییان ده‌كرد له به‌هه‌ده‌ردانی سامانی گشتی، به‌شێوه‌یه‌كی گشتی ده‌توانم بڵێم تا حه‌دێكی زۆر كه‌م كراوه‌ته‌وه، هەرچەندە ناتوانم بڵێم به ته‌واوه‌تی بنبڕ كراوه، به‌ڵام به‌شێوه‌یه‌كی زۆر كه‌م كراوه‌ته‌وه و به‌رده‌وامیش ده‌بین له هه‌وڵه‌كانی خۆمان له‌سه‌ر چاكتركردنی بارودۆخی هه‌رێمی كوردستان له‌هه‌موو ڕوویێكه‌وه.\nبا نموونه‌یه‌كی دیارتان پێ بڵێم لەسەر کارەبا: له ماوه‌ی رابردوو كارێكی زۆر لەسەر کارەبا له‌سه‌ر كرا بۆ ئه‌وه‌ی هه‌م خه‌رجی به‌رهه‌مهێنانی كاره‌با به شێوه‌یه‌ك كه‌م بكه‌ینه‌وه به‌ڵام له هه‌مان كاتدا دانی كاته‌كانی كاره‌با به هاووڵاتیان زیاد بكه‌ین، هه‌رچه‌نده هه‌ندێ جار زیادو كه‌می تێ ده‌كه‌وێت به‌ڵام به‌شێوه‌یه‌كی گشتی ئه‌گه‌ر به‌راوردی بكه‌ین به پێشتر به‌و هه‌موو داتایانه‌ی كه له‌به‌ر ده‌ستیش بووه، دە‌توانم بڵێم ئه‌و كابینه‌یه زۆر سه‌ركه‌وتوو بووه له ئیداره‌دانی ئه‌م مه‌له‌فه.\nئه‌مه یه‌كێكه له نموونه‌كان ته‌بعه‌ن له هه‌موو بواره‌كانی تریشدا چاكسازی كراوه.\nبا له‌سه‌ره‌تاوه بڵێم هاوڕام له‌گه‌ڵ جه‌نابت كه ئاو یه‌كێكه یان گرنگترین سه‌رچاوه‌ی ژیانه بۆ ئینسان و به‌بێ ئاو كه‌سمان ناتوانین بژین، به‌ڵام به‌داخه‌وه چه‌ندین هۆكار هه‌ن بۆ كه‌مبوونه‌وه‌ی ئاو له كوردستاندا: زۆر له‌و سه‌رچاوه ئاویانه‌ی كه له ده‌ره‌وه‌ی هه‌رێمی كوردستان ده‌هاتنه هه‌رێم ئێستا ڕێگه‌یان لێ گیراوه و ئه‌و ئاوى زۆر نه‌گاتە بەنداوەکانى وەک دووكان و ده‌ربه‌ندیخان ئه‌مه له لایه‌كه‌وه.\nوشكه‌ساڵی و کەمبارانی هۆكارێكی تره بۆ كه‌مبوونه‌وه‌ی ئاو، هەروەها مامەڵەى ناته‌ندروست له‌گه‌ڵ ئاوی ژێرزه‌وی كراوه تا ئێستا و ئاوێكی زۆر به فیڕۆ دراوه.\nئه‌مانه هه‌مووی هۆكارن بۆ ئه‌وه‌ی ئه‌م ئاوه كه‌م بكات، به‌ڵام چۆنیه‌تی چاره‌سه‌ری ئه‌وه‌یه كه ده‌بێت ئێمه ده‌ست به‌م ئاوه‌وه بگرین و ئەمەش به‌شێكی ده‌گه‌ڕێته‌وه سه‌ر به‌رپرسیارێتی هاوڵاتیان، هاوڵاتیان خۆیان ده‌بێت ده‌ست به ئاوه‌وه بگرن و زیادە‌ڕە‌وی له به‌هه‌ده‌ردانی ئاو نه‌كه‌ن، ئه‌مه هه‌ر بۆ خۆیانه چونكه سه‌رچاوه‌یه‌كی سروشتییه و ئێمه ناتوانین به هیچ شێوه‌یه‌ك زیادی بكه‌ین مه‌گه‌ر ئه‌وه‌ی هه‌یه بتوانین ده‌ستی پێوه بگرین و به باشترین شێوه سوودی لێوه‌رگرین.\nڕاستە ئێمە دەمانەوێت ئابووری خۆمان هەمەچەشن بکەین، داهاتی خۆمان هەمەجۆر بکەین، بۆ ئەوەش دەستمان کردووە بەوەی پەرە بە کەرتی کشتوکاڵی و کەرتی پیشەسازی و گەشتوگوزار بدەین، بەڵام دیسانیش دەڵێم شتەکان پێکەوە بەستراونەتەوە، ئەگەر بودجە لەبەردەست نەبێت لەوانەیە ئاسان نەبێت تۆ زوو پەرە بەو کەرتانە بدەیت، تۆزێک یارمەتی دەوێت بۆ ئەوەی بتوانن بکەونە سەر پێی خۆیان و ئیتر خۆیان ببنە سەرچاوەی داهات. سەرەڕای ئەوەش ئێمە هەموو هەوڵێکمان داوە، بە سوپاسیشەوە دەڵێم کەرتی تایبەت لێرەدا زۆر زۆر یارمەتیدەری حکومەت بووە و هاتووەتە پێشەوە و زۆر لەو پڕۆژانەی کە حکومەت مەبەستی بووە جێبەجێیان کردووە. ئێمە وەکو بینیوتانە چەندین جار سەردانی چەندین پارێزگای هەرێمی کوردستانمان کردووە و پڕۆژەی گەورەی خۆراکیمان دروست کردووە کە گرنگە بۆ دابینکردنی ئاسایشی خۆراکی بۆ هەموو هاووڵاتیانی هەرێمی کوردستان، ئەمە یەکێكە لە بنەماکانی پێویست بۆ پەرەپێدانی ئابووری وڵات و هەروەها بۆ زامنکردنی ئاسایشی خۆراکی هاووڵاتیان. ئەم پڕۆژانە هەندێكیان لە ماوەیەکی نزیک و هەندێكیشیان لەوانەیە ماوەیەکی درێژتریان بوێت، بەڵام بەرهەمەکانیان دێنە دەست و دەیبین کە چەند سودیان دەبێت. ئێمە بەردەوام دەبین لە پشتیوانیکردنی پەرەپێدان لە کەرتی کشتوکاڵی و لە هەمان کاتیشدا بەتەماین بۆ ئەوەی کەرتی کشتوکاڵی بکرێتە بنەمایەکی سەرەکی بۆ پەرەپێدان بە کەرتەکانی تریش.\nنمونەیەکت پێ بڵێم: ئەگەر هەر پڕۆژەیەکی کشتوکاڵی بکرێت لەوانەیە دوای ئەوە چەندین پڕۆژەی تری پیشەسازی بەدوادا بێت و بەمەش جووڵەکەکی کەرتی پیشەسازی دروست دەبێت لەگەڵ ئەوەش ئەگەر بەرهەمێکی ناخۆیی زۆرمان هەبوو جووڵەی بازرگانی دێتە پێشەوە و زیاتر لەوەی کە پێویستی هەرێم داخواز دەکات.\nئەوکات ئێمە بەدوای بازاڕی دەرەوە دەبین و لەگەڵ حکومەتی فیدراڵیش قسەمان کردووە، لەگەڵ وەزیرە بەڕێزەکانی حکومەتی فیدراڵی قسەمان کردووە کە بازاڕی هەموو عێراق بە ڕووی جوتیاران و خەڵکی کوردستان بکەنەوە لە هەمان کاتدا سەردانی وڵاتانی دەرەوەشمان کردووە و لەگەڵ ئەوانیش قسەمان کردووە کە چۆن هەرێمی کوردستان بە مارکێتی نێودەوڵەتی ببەستینەوە، ئەگەر ئێمە توانیمان بازاڕێکی نێودەوڵەتی بۆ بەرهەمەکانمان لە ناخۆ پەیدا بکەین بێگومان ئەمە دەبێتە هۆکارێک بۆ هاندانی جوتیار تا بەرهەمەکانی خۆیان زیاتر بکەن.


گیان له‌ده‌ست دانی کرێکارێک له سه‌ر کار – چاونیوز\nچاونیوز: کرێکارێکی ساختمان(ئارماتۆربه‌ند) له شاری بانه به هۆی ڕووداوی کار گیانی له‌ده‌ست دا.\nڕۆژی یه‌ک شه‌ممه ۱۳ی ڕه‌شه‌ممه‌ی ۱۳۹۸ی هه‌تاوی، کرێکارێکی ئارماتۆربه‌ند به ناوی “خالید ڕه‌حیم زاده” ۳۲ ساڵه خه‌ڵکی ئاوایی ئه‌بولحه‌سه‌ن سه‌ر به شاری بانه، له‌سه‌ر کار و به هۆی شورتی کاره‌با گیانی له‌ده‌ست دا.\nجێگای ئاماژه‌یه ناوبراو خێزان دار بووه و باوکی دوو مناڵانه.\nساڵانه له کوردستان به هۆی ناستاندار بوونی ڕه‌وشی کار به تایبه‌ت له کاری ساختمان سازی دا کرێکارێکی زۆر تووشی ڕوودای نه‌خوازراو ده‌بن و له به‌شی هه‌ره زۆریشیان دا له به‌ر نه‌بوونی بیمه‌ی کار و وڵام نه‌داونه‌وه‌ی به‌رپرسانی ئیداره‌ی کار، خه‌سارێکی مه‌زن وه هێزه کار له کوردستان ده‌که‌وێ.\nکرێکار، ڕووداو، بانه، مردن\t2020-03-04\nتاگەکانی بابەتکرێکار، ڕووداو، بانه، مردن


کەسیتی کوردی لە تێکشکاندەوە بۆ بنیادنانەوە!\nکاتی باسی کەسێتی دەکرێت وێنەی مرۆڤ وەکو بوویەکی بەرجەستە خۆی نمایش دەکات، کە دەشێ مەبەست کەسێتی تاکەکەس بێت یان کەسێتی دەستە و گروپ کە ئەمەی دووەمیان لەسەر بنەمای نەتەوەیی یان کۆمەڵایەتی، واتە پێکهاتەی چینایەتی پۆلێن دەکرێت.\nکەسێتی وەکو تاکەکەس و وەکو دەستەو گروپیش تەنیا بەرهەمی ئەو چرکەساتە نیە کە تیایدا سەیری دەکرێت، بەڵکو بەرهەمی رابردوو پێشخانی بەر لە ئێستایە.\nئەمەش ئەوە دەگەیەنێت کە کەسێتی لە رووی ئامادەبوون یان ئامادەنەبوونەوە پەیوەستە بە زەمینەی رابردووەوە، کە ئەویش دابەش دەبێت بۆ ریشەی بایۆلۆجی کە مەبەستمان خاسێتە بۆماوەییەکانە، هەروەها بۆ زەمینەی پەروەردەبوون کە ئەویش بریتیە لە یەکەم خانەی کۆمەڵایەتی کە خێزانە، پاشان قوتابخانەو ئەنجا کۆمەڵگا. واتە هەر مرۆڤێک وەکو تاکەکەس وەربگرین، بەرهەمی ئەم بنەمایانەیەو ئەو کەسێتیەی کە بۆی دروستبووەو هەیەتی دەرئەنجام و بەرهەمی ئەو هۆکارو پێشخانانەیە، کە ئەم کەسێتیەش لە دوو رەهەندەوە سەیردەکرێت، یان دەبینرێت کە ئەوش روانگەی سەیرکردنی خودی کەسەکەیە وەکو تاکەکەس و روانین بۆ ئەو تاکەکەسە وەکو بەشێک لە پێکهێنەری دەستەو گروپ کە ئەویش زیاتر لە رووی گشتیەوە وەکو کەسێتی نەتەوەیی یان کەسێتی کۆمەڵایەتی، واتە بوونی تاکەکەس و ئامادەبوونی لەپێکهاتەی دەستەجەمییدا سەیر دەکرێت و لەهەردوو بارەکەشدا پێوانەی سەرەکی بۆ دیاریکردنی کەسێتی بوونی ئەو کەسێتەیە بە کەسێتیەکی خاوەن شوناس کە رۆڵبینین و بەرهەمهێنانی کۆمەڵایەتی بوونی ئەو شوناسە دیاری دەکات، کە ئەوەش مانای بوونی تاکە کەسەکەیە.\nئەگەر لەم روانگەیەوە سەیری کەسێتی کوردی لەسەر ئاستی تاکەکەس و لەسەر ئاستی کۆمەڵایەتی یان نەتەوەیی بکەین، ئایا ئەو کەسێتیە چۆنەو لە چ ئاستێکدایە؟ ئایا شێوازی کارکردنی تاکەکەسی کوردی وەکو تاکەکەس و وەکو کەسێتی کۆمەڵایەتی یان نەتەوەیی لەگەڵ خۆیی و لەناوخۆیدا لە لایەک و لە رووی دەرەوەدا یان لە ئاستی دەرەوەدا چۆنەو چ پەیەوەندییەکی بە پاشخانی ئەم کەسێتیەوە هەیە وەکو تاک و وەکو کۆ؟\nبێگومان کەسێتی کوردی لە ئێستادا پەیوەندی بە رابردوویەکەوە هەیە، کە لە زۆر گۆشەنیگایەوە رابردوویەکی زۆر روون و ئاشکرانیە.\nکورد لە کوێوە هاتووە؟ رەگوریشەی راستەقینەی کورد دەگەڕێتەوە بۆ کێ و یەکەم مێژووی تۆمارکراوی ئەم پێکهاتە ئیتنیکیە کامەیەو کێ تۆماری کردووەو تا چەندێک جێگای بڕوایە؟ ئایا لە راستیدا هەموو کورد بە جیاوازی زاری ئاخاوتن و سروشتی رەنگ و چاو و قژو رەفتارو داب و نەریت و پەیڕەوی ئایینیەوە نەوەی یەک باپیرەن؟ ئایا یەک خوێنیان هەیە؟ ئایا جوگرافیای کوردستان واتە ئەو خاکەی کە کوردی لەسەر دەژی لە ئێستادا سەرباری دابەشکردنی لە مێژووی نوێدا یەک خاکە؟ لەسەروی هەموو ئەمانەوەو بە گریمانەی ئەوەشی کە ئەم بنەمایانەی کە لەسەرەوە باسکران، بەتەواوی پشتگیری وەڵامێکی ئەرێنی نەکەن، ئایا هەموو کورد خاوەنی هەستێکی هاوبەشن کە هەستی کوردبوونە؟ کە بێگومان ئەگەر تەنیا ئەم هەستە هاوبەشە هەبێت ئەوا بەسە بۆ ئەوەی کە کورد لە رووی کەسێتی کۆمەڵایەتی، یان نەتەوەییەوە ببێتە کەسێتیەکی تەواوی خاوەن شوناس. کەواتە سەرباری کاریگەری نەرێنی پاشخانی رابردوو، دروستبوونی هەستی هاوبەش بەسە بۆ ئەوەی کەسێتیەکی بەهێز بەرهەمبهێنێت. بۆ نموونە گەلی جولەکە کە رایەڵەی ئایین پێکیەوە بەستوون، پێشتر پەرش و بڵاوترین پێکهاتەبوون، بەڵام دروستبوونی هەستی هاوبەش کە مەبەست دروستبوونی ئەو هەستەیە لای هەموو جولەکە، کە ئەوان پێکهاتەیەکی چەوسێندراوەو غەدرلێکراوبوون، وای لە ئەوان کرد کە توانیان ئەو هەستە تەسامی پێبکەن- بڵندبکەن- و بیکەنە بنەمایەکی بەهێز،لە ئاستی یەکەمدا بۆ دروستکردنی کەسێتی خۆیان لەسەر ئاستی تاکەکەس و لەسەر ئاستی کۆمەڵیش، کە سەرئەنجام کەسێتی جولەکە لە کۆمەڵگای مرۆڤایەتیدا ببێتە کەسێتیەکی پتەوو هەژموندار و ئامادە لە هەموو جومگە هەستیارەکانی زانست و ئەدەب و ئابوری و سیاسی و ستراتیژی و بڕیاری دنیادا.\nئەوە ئاشکرایە رابردووی کورد وەکو رابردووی زۆر لە ئیتنیک و نەتەوەکانی تر وایە، بەڵام ئەوەی جێگای سەرنجە ئەوەیە کە کەسێتی کوردی لە درێژەی مێژووی تۆمارکراوی خۆیدا نەیتوانیووە ئامادەبوونی خۆی بسەلمێنێت. باسی ئەوە دەکرێت کە دەوڵەتی مید لەسەر زەمینی ئێراندا دەوڵەتێکی کوردی بووە. ئەمە ئەگەر یەکلاییش نەبووبێتەوەو تەنانەت وەکو ئەفسانەیەکیش سەیر بکرێت، دیسان پێویستە کورد نەک رەتی نەکاتەوە بەڵکو بیکاتە پایەیەکی رابردووی خۆی بۆ دروستکردنی ئەو هەستە هاوبەشەی کە باسمان لێوەکردو بنەمایە بۆ بنیادنانەوەی کەسێتی نەتەوەیی کوردی.\nهەرچۆن هەندێ کورد باسی ئەوە دەکەن کە نەورۆز پەیوەندی بە کوردەوە نیەو ئەو هەڵوێستەش لە ئەنجامی تواندنەوەی خاوەنەکانیانەوە لەناو کەلتورە تێکشکێنەرەکانی کورددا لەدایکبووە،کە دیارە هەر قسەیەکی لەوجۆرە نانەتەوەیی تەنانەت دژی بنەماکانی کوردبوونەو زیاتریش بە مەبەستی لێدانی رابردوویەکە کە لە کۆنەستی کوردیدا وەکو پیرۆز سەیر دەکرێت و بێگومان یەکێک لە رێگاکانی تێکشکاندنی هەر پێکهاتەیەک جیاکردنەوەی ئەو پێکهاتەیە لە رابردووی خۆی، لە هێماو رەمزەکانی، لە پیرۆزی و سەروەرییەکانی، لە ئەفسانەو چیرۆکەکانی کە داگیرکەرە نوێیەکانی کوردستان لە عەرەب و تورک و فارس هەتا ئێستاش بەشێوەی رێکخراوو بەرنامە بۆدانراو لەسەر جیاکردنەوەی کورد لە زمان و کەلتورو داب و نەریت و فۆلکلۆرو چیرۆک و گۆرانی و مۆسیقاو هێماو سەروەری و ئەفسانەو مێژووی خۆی بەردەوامن، کەواتە بە بارێکی تردا ئەم رەگەزانە رۆڵ دەبینن لە بنیادنانی کەسێتیدا چونکە خودی ئەم بنەمایانە وەکو رەگەزەکانی شوناسی تاکەکەس و شوناسی نەتەوەیش سەیر دەکرێن کە دەبنە بنەماو دروستکەری ناسیونالیزم و لە بنیادنانی نەتەوەشدا کە لە ئەنجامی دروستبوونی دەوڵەتدا دروست دەبێت ئەم رەگەزانە رۆڵی دیاردەبینن.\nوەکو گوتمان کەسێتی کوردی لە روانگەی روانین بۆ رابردوویەوە، لە روانگەی سەیرکردنی رەگو ڕیشەیەوە، لە روانگەی ملمانێیدا لە پێناوی ژیان و مانەوەدا، لە روانگەی بوونی کەلتورو داب و نەریتەوە، لە رونگەی کۆمەڵایەتیبوونەوە هاوشانی ئەو ئیتنیک و پێکهاتانەی ترە کە لەنزیک ئەمدا هەبوون و ژیاون و جیاوازی ئاشکرا لە رووی پەرەسەندنەوە لە نێوانیاندا نابینرێت. ئەمەش ئەوە دەگەیەنێت توخم و رەگەزە ناوخۆییەکانی بنیادی کەسێتی کوردی توخم و رەگەزی ئاسایی بنیادنانی کەسێتین وەکو توخم و رەگەزەکانی بنیادنانی کەسێتی هەر ئیتنیک و نەتەوەو پێکهاتەیەکی تر. کەواتە لێرەوە سەبارەت بە کەسێتی کوردی سەرنجمان دەچێتە سەر هۆکارو پاڵنەرو رەگەزەکانی دەرەوە، یان رەگەزە بابەتیەکان کە مەبەست لەوەش رۆڵی هۆکاری دەرەوەیە لەسەر کەسێتی کوردی چ وەکو تاکەکەس و چ وەکو کەسێتی نەتەوەیی.\nئێمە پێشتر باسی قۆناغەکانی تێکشکاندنی کەسێتی کوردیمان کردووە، کە ئەگەر دەوڵەتی مید دەوڵەتێکی کوردی بووبێت، ئەوا یەکەم تێکشکاندنی کەسێتی کوردی لە تێکشکاندنی ئەو دەوڵەتەوە دەستپێدەکات. دوای ئەوەش جیاکردنەوەی کورد لە ئایینی رابردووی خۆی و پاشان بوونی نیشتیمانی کورد بە شوێن و پێگەی شەڕو ململانێی هێزو دەوڵەتە ناکۆکەکانی وەکو بابلی و فارسی و ئەکەدی و ئاشوری و گریکی و...تاد. پاشانیش تێکشکاندنی کەسێتی کوردی بە خراپترین شێوە لە فەتحی ئیسلامیدا کە لەمەیاندا هەر ئەوە نەبوو کە کەسێتی کوردی لەناو تێكشکاندندا جارێكی تریش تێكبشكێندرێتەوە، بەڵکو ئەمجارەیان کەسێتی کوردی لەناو کەلتورو هێزی تێکشکێنەریدا توایەوە، یان توێنرایەوەو کاریگەری ئەو تواندنەوەیەش لەو ساوە تاکو ئێستا زیندووەو ئەوەیە کە ئێستاش بە ئاشکرا دەیبینین کە چۆن رووبەرێکی فراوانی کۆمەڵگای کوردی نەک هەر ئیسلامبوونی دەخاتە پێش کوردبوونیەوە، بەڵکو لە رووی سیاسیشەوە رووبەرێکی هێجگار فراوانی کۆمەڵگای کوردی ئەوەندەی ئینتیمایان بۆ عەرەب و تورک و فارس هەیە ئەوەندە ئینتیمایان بۆ کوردبوون نیە، کە ئاشکرایە ئەو سێ نەتەوەیە بەکاریگەری ئایینی ئیسلام دەسەڵاتیان بەسەر کورددا کردووەو کەسێتی کوردییان تێکشکاندووەو وڵاتەکەیان داگیرکردووەو هەتاکو ئێستاش کەسێتی کوردی لە ئاستێکی فراواندا خۆی بە بچووک و خزمەتکاری ئەم سێ نەتەوەو سێ کەلتورە هاوئایینە دەزانێت و لە ئاستی ئەواندا بچووک و بستەباڵا دەردەکەوێت. ئەمەش دەرئەنجامی ئەو تێکشکاندنەیە کە هێزی دەرەکی لە درێژەی مێژوودا بەسەر کەسێتی کوردیدا هێناوە.\nئەمە سەرباری ئەوەی کە کەسێتی کوردی لە ناوەوەڕا، کەسێتیەکی بەسەرخۆدا شکاوەیەو سەباری نەتوانینی تێگەیشتن لەباری تێکشکاندنی خۆی، بەڵام هەمیشە لەباری خۆنمایشکردندایە بەمەبەستی بەدەستهێنانی سۆزو بەزەیی ئەوانی تر. ئاشکرایە ئەو کەسێتەی لەچاوەڕوانی سۆزو بەزەیی ئەوانی تردایە، ناتوانێت هەنگاوی بەرەو خۆدروستکردنەوە بنێت، هەتا خۆی لە چاوەڕوانی سۆزو بەزەیی رزگارنەکات چونکە تەنیا کەسیتی لاوازو ناکاراو بێبەرهەم چاوەڕوانی سۆزو بەزەیی دەکات.\nبێگومان تێکشکاندنی کەسێتی تەنیا بەسەر کەسێتی کوردیدا نەهاتووە یان نەسەپێندراوە، بەڵكو زۆر پێکهاتەو ئیتنیک و نەتەوەی تریش دووچاری تێکشکاندنی کەسێتی بوون، بەڵام لە زووترین کاتدا وانەیان لە ئەزموونی تێکشکاندن وەرگرتووەو توانیوویانە بە باشترین شێوە خۆیان دروست بکەنەوەو تەنانەت ببنە دیارترین و بەهێزترین لە رووی پێشکەوتن و بەشداریکردن لە بەرهەمهێنانی شارستانێتی مرۆڤایەتیدا.\nکارەساتی هۆلۆکۆست بوو بە یەکەمین پاڵنەر بۆ بنیادنانی کەسێتی بەهێزی جولەکە. کارەساتی بۆمبارانکردنی ژاپۆن بە بۆمبی ئەتۆمی بوو بەپاڵنەر بۆ ئەو پێشکەوتنە گەورەیەی ئێستای ژاپۆن. بەڵام ئەوەی مایەی سەرنج و لەسەر راوەستانە، ئەوەیە کە کەسێتی کوردی نەیتوانیووە هیچ وانەیەک لەو هەموو شکستەی رابردووی خۆی وەربگرێت و هیچ هەنگاوێکی دیارو لەبەرچاو بەئاراستەی خۆبنیادنانەوەو خۆدروستکردنەوە بنێت.\nکەواتە ئەو هۆکارانە چین کە کەسێتی کوردییان بۆ ئەو ماوە مێژوویە دوورو درێژە بە تێکشکاوی هێشتووەتەوەو بەربەستبوون لە رێگای هەستکردنی کەسێتی کوردی بە تێكشکاندن و گەیشتنی بە ئاستی هەڵسەنگاندنی باری تێکشکاندن و لەسەر ئەو بنەمایەش هەوڵدان بۆ خۆدبنیادنانەوەو خۆدروستکردنەوەو تێپەڕاندنی باری دوورو درێژی تێكشکاندن وگەیشتنە ئاستی لەسە پێی خۆ راوەستان و هەڵوەشاندنەوەی پەیوەستبوون و ئینتیما بۆ کەلتورو عەقڵە تێكشکێنەرەکانی کە عەقڵ و کەلتوری عەرەب و تورک و فارسن.\nزیاتر تووندی مەکەن با نەپچڕێت!\nوەهمی چاکسازی و ئەوەی ئێستا روودەدات!\nعەتا قەرەداخی: وه‌همی نوێگه‌ری و واقیعی كۆنه‌پارێزى


جه‌نگى ناوخۆ هه‌ڕه‌شه‌یه‌كى گه‌وره‌یه له‌سه‌ر ویلایه‌ته یه‌كگرتووه‌كان\nهەواڵ / جیهان :: پێش 3 هەفتە  :: 323 جار بینراوە\nده‌زگا ئیعلامیه موحافیزكاره‌كانى ئه‌مریكا هۆشدارى ده‌ده‌ن له‌وه‌ى كه زۆر رێى تێده‌چێت شه‌ڕێكى ناوخۆ له ویلایه‌ته یه‌كگرتووه‌كاندا هه‌ڵبگیرسێت و داوا له ئینجیلییه‌كان ده‌كه‌ن چه‌ك و كه‌ره‌سته‌ى شه‌ڕ عه‌مبار بكه‌ن.\nسه‌باره‌ت به‌م پرسه رۆژنامه‌ى واشنتۆن پۆست وتارى پسپۆڕێكى زانسته سیاسییه‌كانى بڵاوكردووه‌ته‌وه تیایدا ترس و نیگه‌رانیه‌كانى موحافیزكاره توندڕه‌وه‌كانى ئه‌مریكاى خستووه‌ته‌ڕوو به‌تایبه‌ت ئینجیلییه‌كان و ئه‌وانه‌ى كه باوه‌ڕیان به باڵاده‌ستى سپى پێسته‌كان هه‌یه. ئه‌مانه پێیانوایه دیموكراته‌كان و بێباوه‌ڕه‌كان له ئاینده‌دا هه‌موو مافه‌كانیان زه‌وتده‌كه‌ن و له‌و باوه‌ڕه‌دان له‌سه‌ركارلابردنى ترامپ هه‌نگاوێكى ئاشكراى ئه‌و هه‌وڵانه‌یه و ده‌ڵێن لێپێچینه‌وه له سه‌رۆك یه‌كه‌مین ته‌قه‌ى جه‌نگه ناوخۆییه‌كه‌ى داهاتووه.\nخودى ترامپیش نایشارێته‌وه و ده‌ڵێت: دیموكراته‌كان كار بۆ كه‌مكردنه‌وه‌ى مافى مه‌سیحییه‌كان ده‌كه‌ن و ئه‌گه‌ر له ده‌سه‌ڵاتدا بمێنمه‌وه دژایه‌تى ئه‌م به‌رنامه‌یه ده‌كه‌م. رێژه‌یه‌كى زۆرى ئینجیلییه‌كان باوه‌ڕیانوایه ترامپ ئه‌و سه‌رۆكه‌یه كه خودا پیرۆزى كردووه.\nنووسه‌رى بابه‌ته‌كه ده‌ڵێت: له توێژینه‌وه‌یه‌كى بنكۆڵیدا و له ئه‌نجامى گفتوگۆكردن له‌گه‌ڵ 1010 پڕۆتستانى ئه‌مریكیدا كه 60%یان پڕۆتستانى ئینجیلین زۆرینه‌یان پێیانوایه كه سپى پێسته‌كان و ئینجیلییه‌كان ده‌چه‌وسێنرێنه‌وه.\nدیاره ئه‌مه مه‌سه‌له‌یه‌كى سه‌رنجڕاكێشه له كۆمه‌ڵگایه‌كى دیموكراسیدا، نه‌ك هه‌ر ئه‌وه بگره ئه‌م هه‌سته دژواره بۆى هه‌یه وڵات به‌ره‌و توندوتیژى ببات. توێژینه‌وه‌كانى پێشووش ده‌ریانخستووه كه كۆمه‌ڵه جیاجیاكانى ناو كۆمه‌ڵگاى ئه‌مریكى یه‌كتریان خۆشناوێت بگره رقیان له‌یه‌كتره، به‌ڵام له‌ناو حیزبه‌كاندا ئه‌م رق له‌یه‌كتربوونه ره‌نگى نه‌داوه‌ته‌وه.\nبه‌شێوه‌یه‌كى گشتى خۆشه‌ویستى و لێبوورده‌یى له‌نێوان گروپه ئیتنى و ئاینییه‌كاندا له ویلایه‌ته یه‌كگرتووه‌كانى ئه‌مریكادا روو له دابه‌زینێكى به‌رده‌وامن، به‌ڵام رێژه‌یه‌كى به‌رچاوى بێباوه‌ڕه‌كان و دیموكراته‌كان لێبورده‌ترن له گروپه‌كانى دیكه. كه‌چى له‌به‌رامبه‌ردا مه‌سیحییه ئینجیلییه‌كان كه‌متر لێبورده‌ن و رقى زۆریان له بێباوه‌ڕه‌كانه.\nنووسه‌رى بابه‌ته‌كه ده‌ڵێت: مه‌سیحییه موحافیزكاره‌كان بۆ هه‌ست به هه‌ڕه‌شه ده‌كه‌ن، چونكه ده‌زگا ئیعلامییه كۆنه‌پارێزه‌كان و ده‌سته‌بژێره ئاینییه‌كان و هه‌ندێك سیاسى ئه‌مریكیى به خوودى سه‌رۆك ترامپیشه‌وه ئه‌م جۆره قسه و پڕوپاگه‌ندانه بڵاوده‌كه‌نه‌وه.\nله وتاره‌كه‌دا هاتووه: مه‌سیحییه ئینجیلییه‌كان له‌به‌رئه‌وه‌ى خۆیان هه‌ست به لێبورده‌یى ناكه‌ن به‌رامبه‌ر بێباوه‌ڕ و دیموكراته‌كان پێیانوایه ئه‌وانیش هه‌مان هه‌ستیان هه‌یه به‌رامبه‌ر ئینجیلیى و كۆنه‌پارێزه‌كان.\nپارتى كۆماریخوازى ئه‌مریكا و خوودى سه‌رۆك ترامپیش زۆر سوود له‌م دیارده‌یه وه‌رده‌گرن و هه‌وڵده‌ده‌ن به‌هه‌ر نرخێك بووه ئه‌وه له مێشكى ئینجیلییه‌كاندا بچه‌سپێنن كه ژیان و مانه‌وه‌یان به‌نده له‌سه‌ر ئه‌و هه‌سته هه‌ڵه‌یه.


كوەیت – Page 2 – تۆڕی میدیایی خەڵک\nکلیلە وشەی "كوەیت"\nسەرۆك وەزیرانی كوەیت دەستی لەكاركێشایەوە\nخەڵك – بەشی هەواڵ وتەبێژی حكومەتی كوەیت ئاشكرایكرد، سەرۆك وەزیرانی كوەیت داوای دەستلەكاركێشانەوەی پێشكەشی میری ئەو وڵاتە كردووە. تاریق مزرم وتەبێژی حكومەتی كوەیت لە ڕاگەیەنراوێكدا ڕایگەیاند،...\nخەڵك – بەشی هەواڵ وەزارەتی دەرەوەی كوەیت تیمی دیپلۆماتكارەكانی لە كونسوڵخانەی وڵاتەكەیان لە شاری بەسڕەی باشووری عیراق كشاندەوە. سەرچاوەیەكی دیپلۆماتی كوەیت وێڕای پشتڕاستكردنەوەی هەواڵەكە، هۆكاری بڕیارەكەشی...\nخەڵك – بەشی هەواڵ لە چەند ڕۆژی ڕابردوودا دەسەڵاتدارانی كوەیت شانەیەكی تیرۆریستییان دەستگیركرد كە سەر بە گرووپی ئیخوان موسلمینی میسر بوون، ئەمڕۆش سەرجەم ئەندامانی شانەكە ڕادەستی...\nئەمریكا: هیچ كەناڵێكی پەیوەندیمان لەگەڵ ئێراندا نییە\nخەڵك – بەشی هەواڵ چەند كاتژمێرێك دوای ئەوەی وەزارەتی دەرەوەی ئێران ڕاگەیاند، زەمینەی دانوستان لەگەل ئەمریكا لە ئارادا نییە، وەزارەتی دەرەوەی ئەمریكا ڕایگەیاند، تائێستا هیچ كەناڵێكی...\nواشنتۆن هۆشداری دەداتە كۆمپانیا فڕۆكەوانییەكان\nخەڵك – بەشی هەواڵ دوابەدوای ئەو مەترسییانەی كە ڕووبەڕووی فڕۆكەكان بوونەوە بەهۆی زیادبوونی ئاڵۆزییەكان لەناوچەكەدا، ویلایەتە یەكگرتووەكانی ئەمریكا هۆشداری دەداتە ئەو كۆمپانیا فڕۆكەوانییە شارستانییانەی كە گەشتەكانیان...\nعیراق لە ڕیزبەندی یەكەمەكانی جیهانە لە یەدەگی زێردا\nخەڵك – بەشی هەواڵ ئەنجومەنی جیهانیی زێڕ ڕاگەیەندراوێكی لەبارەی زێڕ لە جیهاندا بڵاوكردەوە و تێیدا هاتووە، عیراق لەنێو 40 یەكەم وڵاتدایە لە یەدەگی زێڕ. ئەنجومەنی جیهانیی...\nسەرۆككۆمار لەگەڵ سەرۆكی ئەنجومەنی گەلی كوەیت كۆبوەوە\nخەڵك – بەشی هەواڵ سەرۆككۆماری عیراق پتەوكردنی پەیوەندییە مێژووییەكانی نێوان وڵاتەكەی و كوەیتی دووپاتكردەوە، تەئكیدی لەسەر گرنگی پەرەپێدانی هاریكاری هاوبەشی نێوان هەردوولا كردەوە. نوسینگەی راگەیاندنی سەرۆكایەتی...\nخەڵك- بەشی هەواڵ نووسینگەی سەرۆكی پارتی دیموكراتی كوردستان دەربارەی “ئاشكراكردنی شوێنی دیلە كوەیتیەكان”، كە لە میدیاكانی ئەو وڵاتە وروژێنراوە ڕوونكردنەوەیەك بڵاودەكاتەوە و ڕایدەگەیەنێت، لەم رووەوە كوردانی...\nخەڵك- بەشی هەواڵ حەسەن ڕۆحانی، سەرۆكی ئێران، داوای لە سوباح ئەحمەد ئەلسوباح، میری كوەیت دەكات، بەپەلە سەردانی تاران بكات. بەپێی هەواڵێكی ڕۆژنامەی (القبس)ی كوەیتی، محەمەد ئێرانی،...\nخەڵك- بەشی هەواڵ لیژنەی یاسادانان لە پەرلەمانی كوەیت، ڕەزامەندی دەربڕیوە لەسەر پڕۆژە یاسایەك، كە لێوەی لە بری سەرمووچەی سوتەمەنی، مانگانە بڕی 50 دینار (164,37 دۆلار) بدرێتە...


سەردانی شاندێكی سازمانی خەبات بۆ لای حیزبی دیموكراتی كوردستانی ئێران\nهەیئەتێكی سازمانی خەبات سەردانی حیزبی دیموكراتی كوردستانی ئێرانی كرد.\nڕۆژی دووشەممە ڕێکەوتی ١ی گەلاوێژی ١٣٩٧ی كۆچی خۆری، شاندێکی سازمانی خەباتی کوردستانی ئێران بە سەرپەرەستیی سەید "کامیل نوورانی فەرد" ئەندامی دەفتەری سیاسیی سەردانی دەستەی کارگێریی حیزبی دێموکراتی کوردستانی ئێرانیان کرد و لە لایەن هەیئەتێکی حیزبی دیموكراتەوە بە سەرپەرەستیی "محەممەد نەزیف قادری" ئەندامی دەستەی کارگێڕیی ئەو حیزبەوە پێشوازییان لێکرا.\nلەو سەردانەدا، دوو لایەن لەسەر کۆمەڵێک پرسی سیاسی و پێوەندیدار بە كوردستانی ئێران، ئاڵۆگۆڕە سیاسییەکانی ئێران، هەڕەشەکانی رژیم لە ئۆپۆزیسیۆنی کوردی لە ئێران و ئەرکی سیاسی و نەتەوەیی لایەنە سیاسییەکانی ئەو بەشەی كوردستان ئاڵوگۆڕی بیرورایان کرد .\nلە کۆتاییدا لەسەر پێوەندی دۆستانە و هاوکارییەکانی هەر دوو حیزب جەخت کرایەوە.\nڕێکه‌وت: 2018-07-24 22:47:39


👁 ئەم بابەتە 61,255 جار بینراوە\n👫 ئەردەڵان عەبدوڵڵا کەسایەتییەکان\n📅 کاتی تۆمارکردن Dec 11 2011 5:39PM\n👁 ئەم بابەتە 9,452 جار بینراوە\nئەردەڵان عەبدوڵڵا سدیق ساڵی 1975 لە شاری سلێمانی [ زۆرتر... 👁] ✖ ✖ 1 15 ✔ 99% ✍ هـ.ب. 11-12-2011 17:39:45\n🎵 درامای رەباب کارە هونەرییەکان\n📅 کاتی تۆمارکردن Jun 8 2020 10:48PM\nدرامای رەباب درامایەکی عەرەبیە و کەناڵی کوردسات کا [ زۆرتر... 👁] ✖ ✖ 0 2 ✔ 92% ✍ ج.ع.ئـ. 8-6-2020 22:48:51


سوپەر بێ سنوور - كورك تيليكوم\nڵەگەڵ سوپەر بێ سنوور چێژ لە ئینتەرنێتی بێ سنوور وەرگرە بۆ ماوەی یەک مانگ و بەشداریکردنی بێ بەرامبەر وەرگرە لە (BluTV، Discovery+، Anghami+، StarzPlay) بە تێچوی 40،000 دیناری عیڕاقی.\nئەم ئۆفەرە لە تەواوی عیڕاق بەردەستە.\nبۆ کاراکردن پەیوەندی بکە بە *250*2# یان *250*1*1*1#\nأنغامي+ یەکەم پلاتفۆرمی پەخشکردنی مۆسیقای فەرمییە لە ڕۆژهەڵاتی ناوەڕاست و باکووری ئەفریقا و ڕێگە بە زیاتر لە 70 ملیۆن بەکارهێنەر دەدات لە ڕۆژهەڵاتی ناوەڕاست و باکووری ئەفریقیا و ئەوروپا و وڵاتە یەکگرتووەکانی ئەمەریکا بۆ ئەوەی زیاتر لە 57 ملیۆن گۆرانی عەرەبی و بیانی بۆ پەخشکردن و داگرتن جگە لەنزیکەی 200 هەزار پۆدکاستی عەرەبی و بیانی\nڕێگەت پێدەدات سەیری فیلم و بەرنامەکان بکەیت لەسەر ئامێری iOS و Androidلەسەر لاپەڕەی MAC و Windows و بەخش دەکرێت بە ڕێگەی Apple TVو Chromecast و PS4 یان ڕاستەوخۆ بۆ سمارت تیڤی سامسۆنک. خزمەتگوزاریەکە بەردەستە لەسەر IPTV ناوخۆیی، و داونلۆد کردن بۆ بەکارهێنانی لە کاتی ئۆفلاین.\nپلاتفۆرمی فەرمی ئۆنلاین بۆ زنجیرە و فیلمی تورکیە کە دەتوانیت بە کلیکێک بیبینیت لە هەر شوێنێکی جیهانەوە. دەتوانیت لە ڕێگەی ئینتەرنێتەوە پێ بکەیت بۆ چێژ وەرگرتن لە هەمەجۆری ناوەڕۆکێک، وە لە هەمووی گرنگتر دەتوانیت تەنها ناوەڕۆکەکەت ببینی لە بلو تیڤی.\nDiscovery+ دەستگەیشتنی خێرا و بێسنوورت پێدەدات بۆ زیاتر لە 55,000 ئەڵقە لە زیاتر لە 2,500 بەرنامەی ئێستا و کلاسیک لە بەناوبانگترین بەرنامەکانی تەلەفزیۆنەوە. زنجیرەیەکی نوێ زیاد دەکات بۆ ئاگادارکردن و دڵخۆشکردنی تۆ هەموو کات، لە شێوازی ژیان و تاوانی ڕاستەقینەوە بۆ چاککردنی ماڵ، خواردن و زیاتر. تۆ هەموو ئەکتەرە دڵخوازەکانت دەدۆزیتەوە وەک\nله دوای کاراکردن نامەیێک دەنێردرێت بۆ بەشداربووەکە، ناوی بەکارهێنەر و کۆدی تێدایە، و لینکێک بۆ دابەزاندنی ئەپلیکەیشنەکە.\nبۆ زانیاری زیاتر تکایە پەیوەندی بکەن بە ڕاژەی بەشداربووان 411


مامۆستایه‌ك سكاڵای هه‌یه‌دابەشکردنی به‌رهه‌مه نه‌وتییه‌كانی کەرکوك ده‌درێته دادگا - Kirkuknow\nمامۆستایه‌ك سكاڵای هه‌یه\nدابەشکردنی به‌رهه‌مه نه‌وتییه‌كانی کەرکوك ده‌درێته دادگا\nكه‌ركوك، تشرینی دوه‌می 2018، له مانگی 11وه دابه‌شكردنی نه‌وت بۆ خه‌ڵكی كه‌ركوك ده‌ستیپێكردووه فۆتۆ: سۆران محه‌مه‌د\nسۆران محه‌مه‌د – که‌ركوك\nمامۆستایەکی شاری کەرکوک، سكاڵای یاسایی تۆمارده‌كات له دژی به‌ڕێوه‌به‌رایه‌تی دابه‌شكردنی به‌رهه‌مه نه‌وتییه‌كانی كه‌ركوك، ئه‌وه‌ش به‌هۆی خراپی شێوازی دابه‌شكردنی نه‌وتی سپی به‌سه‌ر ماڵاندا.\nئه‌و مامۆستایه، محه‌مه‌د جەلیل، كۆتایی هه‌فته‌ی رابردوو سكاڵاكه‌ی له هه‌ریه‌كه له دادگای کەرکوک و دەسته‌ی دەستپاكی پارێزگاكه تۆماركرد و به (كه‌ركوك ناو)ی وت “سەرەتا من سکاڵام لە دادگای لێکۆڵینەوەی کەرکوک تۆمارکرد، پاشان دادوەری تایبەت سکاڵاکه‌ی رەوانەی دەستەی دەستپاكی کرد، ئه‌وه‌بوو بۆ هه‌مان مه‌به‌ست سكاڵام لای دادەوەری دەستەی دەستپاكیش تۆماركرد”.\nمحه‌مه‌د جه‌لیل، وتیشی “دەستەی دەستپاکی لێکۆڵینەوەی لە بابەتەکە کردووه و بەڵێنی ئەوەیان پێدام کە بەدواداچوون بۆ بابەتەکە بکەن و بەدەم سکاڵاکەوە بچن”.\nدەستەی دەستپاکی لێکۆڵینەوەی لە بابەتەکە کردووه و بەڵێنی ئەوەیان پێدام کە بەدواداچوون بۆ بابەتەکە بکەن\nئه‌و سكاڵایه دژی خراپی شێوازی دابه‌شكردنی نه‌وتی سپی-یه به‌سه‌ر ماڵاندا، كه به‌پێی به‌دواداچونێكی پێشوی (كه‌ركوك ناو)، هاوڵاتیان به درێژایی زیاتر له سه‌د مه‌تر به‌رمیل به دوای یه‌کتریدا ریز ده‌كه‌ن و زۆرجار بۆ ماوه‌ی 10 رۆژ و زیاتریش له هه‌مان شوێندا ده‌مێننه‌وه، تا سه‌د لیتر نه‌وتی سپی وه‌ربگرن.\nمحه‌مه‌د جەلیل، پیشه مامۆستا، له‌سه‌ر خراپی شێوازی دابه‌شكردنی نه‌وت سكاڵای دژی دابه‌شكردنی به‌رهه‌مه نه‌وتییه‌كانی كه‌ركوك تۆماركرد فۆتۆ: سۆران محه‌مه‌د\nمحه‌مه‌د جه‌لیل وتی “من یەکەم كه‌سم له كه‌ركوك سكاڵای یاسایی له‌سه‌ر فەرمانگەیەکی شاره‌كه تۆماربکەم، رۆژانە هاوڵاتیان سکاڵای زۆریان هه‌یه به‌ڵام له‌ڕێی راگه‌یاندنه‌وه باسی ده‌كه‌ن و من دۆسییه‌كه ده‌به‌مه دادگا”.\nئه‌و مامۆستایه وه‌ك ده‌ڵێت کۆمەڵێک زانیاریی و “بەڵگەی وردی” لە بەردەستە لەسەر خرایی شێوازی دابه‌شكردنی نه‌وتی سپی و ماندوكردنی هاوڵاتیان و بڕیاره رۆژی دانیشتنی دادگا راده‌ستی بكات.\nبه‌ڵام، کاوە ره‌شید، بەڕێوه‌بەری فەرمانگەی دابەشکردنی به‌رهه‌مه نه‌وتییه‌كان، به (كه‌ركوك ناو)ی وت “ئێمە خۆمان بە کەمتەرخەم نازانین لە کارەکانمان… بابەتەکەی سیاسییە نەک ئیداریی و خزمەتگوزاری، ئێمە چاوەڕی دەکەین ئه‌گەر بزانین ئەو کەسەی کە سکاڵای تۆمارکردووە دەیه‌وێت ناومان بزڕێنێت، ئەوا ئێمەش لە بەرامبەردا سکاڵای یاسایی لەسەر تۆمار دەکەین، چونكه ئه‌و له كۆمه‌ڵی ئیسلامییه”.\nبه‌پێی چه‌ند گرته‌یه‌کی ڤیدیۆیی که له تۆڕه کۆمه‌ڵایه‌تییه‌کاندا بڵاوبۆته‌وه، قه‌ره‌باڵغی زۆر له وێستگه‌کانی دابه‌شکردنی نه‌وت هه‌یه‌و له یه‌کێکیاندا، پاڵه‌په‌ستۆ و ئاڵۆزی هه‌یه، هێزه ئه‌منییه‌کانیش هێرشده‌که‌نه سه‌ر چه‌ند هاوڵاتییه‌ک.\nله گرته‌یه‌کی ڤیدیۆیی دیکه‌دا، له‌سه‌ره‌ی وه‌رگرتنی نه‌وتدا له وێستگه‌یه‌کی که‌رکوک، دهۆڵ و زۆڕنا بانگهێشتکراوه، وه‌کو له ده‌نگه‌کانی ناو تۆماره‌که‌دا ده‌بیسترێت، ئه‌و ئاهه‌نگه به‌خۆشی گه‌یشتنی نه‌وته‌وه‌یه به وێستگه‌که دوای چه‌ند رۆژێک له چاوه‌ڕوانی.\nئه‌مساڵ له مانگی تشرینی دووه‌م، دابه‌شکردنی نه‌وت به‌سه‌ر هاوڵاتیاندا ده‌ستیپێکرد، ئه‌وه‌ش سێ مانگ دره‌نگتر که‌وت له ساڵانی رابردوو، بۆیه وێستگه‌کان زۆر قه‌ره‌باڵغ بوون و نیگه‌رانی لێكه‌وته‌وه.\nهێمن محه‌مه‌د، له 35 ساڵی ته‌مه‌نیدایه و خێزانداره، پێشتر له به‌دواداچونێكی (كه‌ركوك ناو)دا، وتی “10 رۆژه سه‌ره‌م گرتووه بۆ نه‌وت و وه‌رمنه‌گرتووه، جا نازانم که‌ی نه‌وته‌که‌م بۆ زستان به‌رده‌که‌وێت، یاخود دوای ئه‌و 10 رۆژه به‌رمده‌که‌وێت یان نا”.\nرۆژه سه‌ره‌م گرتووه بۆ نه‌وت و وه‌رمنه‌گرتووه، جا نازانم که‌ی نه‌وته‌که‌م بۆ زستان به‌رده‌که‌وێت،\nله ده‌ستپێکردنی دابه‌شکردنی نه‌وتی سپییه‌وه، مانگانه چوار تانکه‌ری 36 هه‌زار لیتری ره‌وانه‌ی بریکار و وێستگه‌کان ده‌کرێت، تا بدرێت به خه‌ڵک.\nهێمن ده‌ڵێت “خوا دەزانێت چی لەم نەوتە دەکەن و بۆچی نایدەن بە هاوڵاتیان و وەها ئەزیه‌تمان دەدەن؟”.


ڕانانێک بۆ ڕۆمانی مێزی نۆ / هۆشیار جەمال - جام کوردی\nڕانانێک بۆ ڕۆمانی مێزی نۆ / هۆشیار جەمال\nڕۆمانی مێزی نۆ لەنوسینی نوسەری لاو ئازاد گوڵەدینە، کە بەرگێکی قەشەنگ و لەدووتوێی ١٥٠ لاپەرەدا نوسراوە.\nئەم ڕۆمانە کارکردنە لەناو مێژوو ئەدەبدا واتا ڕووداوەکانی ڕابردوو بە تەواوی بەسەر ڕۆمانەکەدا زاڵە، بەڵام بە زمانێکی ئەدەبیانە نوسراوەتەوە. شوێنی ڕووداوەکان هەرێمی کوردستان و یەکێک لەشارەکانە بەبێ ئەوەی ناوی بهێنرێت ڕووداوەکانی ناو ڕۆمانەکە بەگشتی لەناوشارەکە و زانکۆی ئەوشارەیە.\nدووزەمەنی کۆمەڵگای کوردی پێکەوەبەستۆتەوە، کەبریتین لە ڕووداوەکانی سەردەمی شۆرش وحکومڕانی شۆرشگێڕان لە شار، کارەکتەری سەرەکی ڕۆمانەکە خوێندکارێکی زانکۆیە بەناوی (هاکان)، کە کوڕی یەکێک لەشۆرشگێرە پاکەکانی شاخە، کە لەدوای ڕاپەڕین ولەسەردەمی شەڕی ناوخۆدا لەساڵانی نەوەدەکانی سەدەی ڕابردوو، بەدەستی هاوڕێیەکی دەکوژرێت لەپێناو گەیشتن بە پۆست وپێگەی حزبی بۆخۆی، لێرەوە ئازارەکانی هاکان ودایکە تەنهاکەی دەست پێدەکات.\nنوسەر زۆر بەوردی چۆتە ناوڕووداوەکانی مێژووی شۆرشە کوردیەکان لە هەرێمی کوردستان، کە بەبۆچوونی من ئەمە دەگەڕێتەوە بۆئەوەی نوسەر خۆی دەرچووی زانکۆ بەشی مێژووە کەزۆربەوردی ئاگاداری ڕووداوەکان بووە، وە پاشخانێکی ڕۆشنبیری باشی هەبووە.\nهەروەها زۆربە جوانی ئازارەکانی کارەکتەری سەرەکی ڕۆمانەکەی باسکردوە کە لە بێ باوکیەوە دەست پێدەکات، کەدیسانە پێم وایە ئازارەکانی ژیانی نوسەر خۆشی بوونی هەیە لەم ڕۆمانەدا چونکە خۆشی لە تەمەنێکی کەمی منداڵیەوە باوکی لەدەستداوە، کەئەمەش کاریگەری ڕاستەوخۆی هەیە لەوەی کەتوانیویەتی ئازارەکان وابەجوانی وێنا بکاتەوە.\nئەوبابەتانەی نوسەر لەم ڕۆمانەدا کاری لەسەرکردوە کۆی کێشەکانی ئێستا و ساڵانی ڕابردوی کۆمەڵگای کوردیە.کە بەدیاری کراوی لە سەردەستی حکومڕانی کوردی دروست بوون، ئەگەر چی لە ڕابردوودا ئەم بابەتانەی نێو ڕۆمانەکە بەشێوەی وتار ولێکۆلینەوە و چاوپێکەوتن کاری لەسەرکراوە و ڕۆشنبیران بێ دەنگ نەبوون بەڵام بەشێوە ئەدەبیە کەزمانێکی شعری بەسەردازاڵە کەم کاری لەسەر کراوە.\nئەولایەنی ڕۆمانەکە کەباس لەشێوازی حکومڕانی دەسەڵاتی کوردی دەکات و ڕەخنەی توندیان لێ دەگرێت، هەڵسوکەتی خراپیان بەرامبەر کەسوکاری شەهیدان و لە بەرامبەردا، ڕوانین بۆئەو کچانەی کە سەردانیان دەکەن بۆئێش یاخود کارێک و تەماشاکردنیان وەک بوکەڵی سێکسی وبەکارهێنانیان بۆمەرامی شەخسی و پرکردنەوەی حەزی سێکسی خۆیان ، نوسینەوەی شەڕی براکوژی ناوشارەکان لە دوای ڕاپەرین .هاوشێوەی ڕووداوەکانی ڕۆمانی شارنەوازانەکەلەلایەن نوسەر ئاراسی لالە حمەوە، نوسراوە.\nبەگشتی ڕۆمانەی (مێزی نۆ) دەرخەری چینایەتی لەنێوان کەسەکانی نزیک لە مەسولەکان و پاش دزەکانیان و ژیانی هاوڵاتی ئاسایی و کەسوکاری شەهیدان لە کوردستان سێکتەرەکانی پەروەردە وتەندروستی وەک دوو سێکتەری هەستیاری شکست خواردووی وێران وێناکراوە.کەبەرپرسانی وڵات ئامادەنین نە منداڵەکانیان وخۆیان تیدابخوێنن ونەچارەسەریش وەرگرن تێدا، بەڵام خەڵکی هەژار کەزۆربەی کۆمەڵگاکەیە پێوستە لەو شوێنانە بخوێنێت و چارەسەریش وەرگرێت کە کەڕابردوو شاهیدی ئەوە دەدات خوێندنگەکان خوێندکاریان چۆن گرگن کردوە. کەسایەتیان شکاندوە، لەنەخۆشخانە حکومیەکان چۆن نەخۆش هەبووە لەجیاتی چاک بوونەوە خراپتربووە.\nکارەکتەری سەرەکی ڕۆمانەکە جگە لەوەی لەدۆخێکی سەختی ژیانیدایە و بێ باوکەلە دەرونێکی ئاڵۆزی هەیە، چونکە لەیەکەم ڕۆژی قوتابخانەوە توشی شکان وبەکەم سەیرکردن وشایەنی بەزەی پێداهاتنەوە مامەڵەی لەگەڵ دەکرێت.لەجیاتی ئەوەی بەچاوی مرۆڤەوە سەیربکرێت و مامۆستاکان ڕێگای ئازاردان بەکاردەهێن بۆ فێربوون، زانکۆش بەهۆی ئەوچینایەتیەوە کە هەموو کۆمەڵگای گرتۆتەوە وادەکات ناجێگری باری دەرونی کارەکتەری سەرەکی هاکان بەردەوام بێت، هەردەم خۆی لەهاوڕێیانی بەتایبەت ڕەگەزی بەرامبەر دوور دەخاتەوە بەهۆی هەژاری ونەداریەوە چونکە هەڵسوکەوت وجلوبەرگ وگەشتەکانی زانکۆ بەڕونی ئەوچینایەتیە دەردەخات.\nئەم هەموو نادادپەروەری وستەمکاریەی هەیە وادەکات لەجیاتی هەوڵدان بۆدروستکردنی ژیانێکی ئارام وشایستە بەهەرمرۆڤێک کە دەژی بەگیانی تۆڵەوە بیربکاتەوە بڕیاردەدات بکوژی باوکی کە کەسێکی دەست ڕۆیشتووی ناویەکێک لە حزبەکانە بکوژێتەوە کە لەسەرحسابی باوکی ببوو بە بەرپرسێکی گەورەی وڵات.\nئازارەکانی ناو ڕۆمانەکە ئازاری هەموو گەنجان و لاوانە بەهەردوو ڕەگەزەوە پرسیارەکە لیرەدائەوەیە کەی ئەم ئازارانە تەواودەبن؟\nکەی مرۆڤ ژیانێکی شایستەی لەم هەرێمە دەبێت؟\nکەی حزب واز لەژیانی خەڵک دەهێنێت؟\nجام کوردی ڕۆمان مێژ نۆ هۆشیار جەمال


به‌رپرسانی ئه‌فغانستان: ئێران به‌نیازه هاوشێوه‌ی عێراق چه‌ندان گرووپی میلیشیایی دروست بكات\n21/7/2021 - 19:10\nبه‌رپرسانی ئه‌فغانستان ڕایانگه‌یاند: تاران نیازی ئه‌وه‌ی هه‌یه كه هاوشێوه‌ی عێراق چه‌ندان گرووپی میلیشیایی سه‌ر به‌خۆی له ئه‌فغانستان دروست بكات.\nدوای قۆناغی كشانه‌وه‌ی هێزه‌كانی ئه‌مه‌ریكا له ئه‌فغانستان بزوتنه‌وه‌ی تاڵیبان ده‌ستی به‌سه‌ر به‌شی زۆری ناوچه‌كانی ئه‌فغانستاندا گرت، به‌رپرسانی ئه‌فغانستان ڕایانگه‌یاند تاران نیازی ئه‌وه‌ی هه‌یه كه هاوشێوه‌ی عێراق چه‌ندان گرووپی میلیشیایی سه‌ر به‌خۆی له ئه‌فغانستان دروست بكات به ناوی به‌رگریكردن له شیعه‌كان، ئه‌مه‌یش به هه‌نگاوێكی ترسناك بۆ سه‌ر وڵاته‌كه لێك ده‌درێته‌وه و دووپات له‌وه ده‌كرێته‌وه كه جێبه‌جێكردنی پلانێكی له‌مجۆره له‌لایه‌ن ئێرانه‌وه ئه‌فغانستان به ده‌ردی عێراق ده‌بات و هیچ كات ئارامی به‌خۆیه‌وه نابینێت.\nحكوومه‌تی ئه‌شره‌ف غه‌نی سه‌رۆكی ئه‌فغانستان ترس و نیگه‌رانی خۆی له‌باره‌ی ئه‌و پیلانه‌ی تاران خسته‌ڕوو و ئاشكرای كرد كه دروستكردنی میلیشیایی مه‌زه‌وی هاوشێوه‌ی میلیشیاكانی حه‌شدی شه‌عبی له عێراق به بیانووی ڕووبه‌ڕووبوونه‌وه‌ی چه‌كداره توندڕۆكانی تاڵیبان ڕه‌ت ده‌كه‌نه‌وه و ئه‌مه ده‌بێته هۆی دروستبوونی جه‌نگی مه‌زه‌وی و هیچ هیوایه‌ك بۆ مانه‌وه‌ی ئاشتی و ئارامی له ئه‌فغانستان بوونی نابێت.\nهه‌روه‌ها چاودێرانی سیاسی دووپات له‌وه ده‌كه‌نه‌وه كه مه‌ترسییه‌كه هه‌ر ئه‌وه نییه تاران له ڕێی میلیشیاكانه‌وه شه‌ڕی مه‌زه‌وی له ئه‌فغانستان ده‌ست پێ بكات، به‌ڵكو ئه‌و میلیشیایانه بۆ به‌رژه‌وه‌ندی خۆیشی به‌كارده‌هێنێت و به ته‌واوی ده‌ستوه‌ردان له كاروباری ناوخۆی وڵاته‌كه ده‌كات.\nلای خۆشییه‌وه محه‌مه‌د جه‌واد زه‌ریف وه‌زیری ده‌ره‌وه‌ی ئێران له‌باره‌ی ترس و نیگه‌رانی حكوومه‌تی ئه‌فغانستان دووپاتی كرده‌وه كه پێویست به ترس و نیگه‌رانی ناكات و ژماره‌ی چه‌كدارانی ئه‌و گرووپانه زیاتر له پێنج هه‌زار چه‌كدار نابێ، گوتیشی ئه‌و گرووپانه ده‌بن به پشتیوانی هێزه‌كانی حكوومه‌ت بۆ ڕووبه‌ڕوبوونه‌وه‌ی داعش و گرووپه تیرۆریستییه‌كانی تر.\nنرخى نەوت بەشێوەیەکى بەرچاو دابەزى\nسعودییه.. هه‌ر كه‌سێك ڤاكسینی كۆرۆنای وه‌رنه‌گرتبێت ڕێگه‌ی پێ نادرێت بچێته شوێنه گشتییه‌كان\nلوبنان.. پێکدادانێكى چەکدارى لە نێوان لايەنگرانى حزبوڵڵا و ھۆزە عەرەبەکان روویدا\nنرخی یه‌ك به‌رمیل نه‌وتی خاو به 74 دۆلار و 53 سه‌نت مامه‌ڵه‌ی پێوه‌كرا


تێکشکاندنی هێڵی خیانەت، خاوەندارێتییە لە رێبازی شەهیدان – پەژاک\n1383 جار بینراوە\nلە٥ی نوامبەری ٢٠٠٦ی زاینی لەئەنجامی رووداوێکی سرووشتیدا، دوو فەرماندەی پێشەنگ و قارەمانی پارتەکەمان بە ناوەکانی؛ خدر خرنگە ناسراو بە (عاکیف مامۆ زاگرۆس) و فەهمی رۆستەمی ناسراو بە (سیروان ناری) پەیوەستی کاروانی شەهیدان بوون، بە هاتنی ساڵڕۆژی شەهیدبوونی دوو هەڤاڵی سەربەرز و هێژامان یادیان بەرز رادەگرین و بەڵێنی درێژەپێدانی تێکۆشان و بەدیهێنانی ئاواتەکانیان دووپات دەکەینەوە.\nهەڤاڵ عاکیف و سیروان وەک دوو فەرماندە و پێشەنگی گەلەکەمان لەگەشەدانی تێکۆشانی نەتەوەیی و دیمۆکراتیک خاوەن رۆڵ بوون و شوێنپەنجەیان لەدامەزراندن و پێشخستنی پەژاک و بەشداری گەنجان بۆ ناو ریزەکانی تێکۆشان بەرچاوە. تایبەت لەبڵاو کردنەوەی هزر و رامانی رێبەر ئاپۆ لەئێران و رۆژهەڵاتی کوردستان بە بێ وچان کار و خەباتیان بەڕێوە بردووەو بۆ ئاشنا کردن و پەیوەستی گەنجان و ژنان بە ژیانی ئازاد و دیمۆکراتیک، بێ ناوبەر کارو خەباتیان بەڕێوە بردووە.\nتێکۆشانی نەبەزانەی دوو هەڤاڵی پێشەنگی پارتەکەمان، سەرچاوەی بەخشینی هێز و مۆڕاڵ لەناو هەڤاڵان و گەلەکەمان بووەو هەر دوو هەڤاڵمان لەپێناو پەرەپێدانی خەباتی نەتەوەیی و دیمۆکراتیک لەئێران و رۆژهەڵات و سەرجەم بەشەکانی کوردستان بە هەستی شۆڕشگێڕی و بەرپرسیاری مێژوویی تێکۆشانیان ئەنجام داوە. رەوتی تێکۆشان و خەباتی دوو فەرماندەو کادیری پێشەنگی پارتیمان لەرۆژهەڵاتی کوردستان گەشەی کرد و بووە هۆکار کە گەنجان لەپێناو پاراستنی خاک و نیشتمان و شەڕ لەدژی داگیرکەری، روو لەرۆژئاوای کوردستان، شەنگاڵ و ناوچەکانی تری کوردستان بکەن و تا بە ئەمڕۆ بە هەستی نەتەوەیی و بەرپرسیاری مێژوویی پارێزەری لەکوردستان دەکەن.\nهیوا و ئاواتی هەڤاڵ عاکیف و سیروان پێکهێنانی یەکێتی نەتەوەیی کورد و ئازادی کوردستان بووەو بۆ بەدیهێنانی ئەو ئاواتەیان بە جۆش و خرۆشی مەزنەوە ئەرکی سەرشانیان راپەڕاندووە و شوێنپەنجەی خەباتیان لەپەرەپێدانی هێڵی بەرخۆدان و تێکۆشان لەکوردستان تا ئەمڕۆ بەرچاوە. هەڤاڵ سیروان وەک کادیرێکی لێزان و لێهاتوو لەبواری کارو خەباتی راگەیاندنی ئازاد و دیمۆکراتیک، لەئافراندنی رۆژنامەنووسی بوێر و شۆڕشگێڕ خاوەن رۆڵ بووەو بە رووناکی هزر و قەڵەمی دەستەکانی، کۆمەڵگای تاریک کراوی بە درکاندنی حەقیقەت رووناک کردوەتەوە.\nهەڤاڵ عاکیف وەک کادیرێکی پێشەنگ، هێڵی بەرخۆدان و تێکۆشانی لەناو گەنجان و ژنان زیندوو کردەوەو هەمیشە لەدژی خیانەت و داگیرکەری وەستاوە. لەکاتێکدا یادی شەهیدبوونی دوو گەریلای پێشەنگ و قارەمانی گەلەکەمان بەرز رادەگرین، لەلایەن پارتی دیمۆکراتی کوردستانی عێراقەوە، بە سەپاندنی شەڕ بە سەر بزووتنەوەی ئازادیخوازی کوردستان، خیانەت بە هیوا و ئاواتی شەهیدان و گەلی کورد دەکرێت و هەوڵی لەباربردنی دەستکەوتی شەهیدانی کوردستان دەدرێت. پەدەکە بە لەشکەرکێشی بۆ سەر هەرێمەکانی پاراستنی میدیا، ئەجیندای دەوڵەتی فاشیستی تورکیا جێ بەجێ دەکات و بووەتە مەقاشی دەستی ئاکەپە و مەهەپە. بۆیە سیاسەتی شەڕانگێزی پەدەکە لەدژی گەلی کورد، ئەو هەلە مێژووییەی بۆ گەلەکەمان رەخساوە لەبار دەبات و مەترسی کۆمەڵکوژکردنی کوردان زیاتر خۆش دەکات.\nبۆیە لەم رۆژە مێژووییەدا داوا لەگەنجان و ژنانی کوردستان دەکەین بە بەرپرسیارێتی شۆڕشگێڕانەوە خاوەندارێتی لەدەستکەوتی شەهیدانی رێگای ئازادی بکەن و بۆ تێکشکاندنی هێڵی خیانەت و داگیرکەری لەکوردستان بەشداری ریزەکانی گەریلا ببن و تێکۆشان لەدژی خیانەت و داگیرکەری گوڕتر و بەرینتر بکەن. هاوکات سەرجەم پێکهاتەکانی کۆمەڵگا و هەر تاکێکی ئازادیخواز پێویستە لەم قۆناخە هەستیارەدا ئەرکی ئەخلاقی و شۆڕشگێڕانەیان بەجێ بهێنن.\nتاگەکان:پەژاکسیروان ناریعاکیف مامۆ زاگرۆس


دیسان کورد بە دەستی ئیسلام کیمیا باران کرا ...وه‌رگێڕانی ده‌ریا ڕه‌واندزی\nNew Reports of ISIS Atrocities: Chemical Attacks, Hacking Limbs, Beheading Boy with Down Syndrome…\nچەتە توندرەوەکانی داعش هێرشی کیمیایی دەکەنە سەر کوردەکانی کۆبانێ، کە مادەی سپی فسفۆریان بەکار هێاوە کە مادەیەکی ئێجگار ترسناکە هەروەک لە گرتە ڤیدۆیەکە باسی دەکات،\nلەبەر ئەوەی مادەی فسفۆری سپیە زۆر تۆقینەرە، هەر کەسێک بەر پێستی بکەویت دەمرێت چونکە ئەم مادەیە دەنیشێت لەسەر قوڵایی پێستی ئەبێتە برینێکی قووڵ چارەسەری زەحمەتە، وەک مادەی بۆمبی ناپاڵم، کە ماددەیەکی کیمیاویی تێکەڵە لە فسفۆری سپی و نارجۆک، ئەم گۆڤارە بەناو بانگە ناوی ( Daily Mail ) دەیەوێت بیسەلمێنێت چۆن ئەم مادەیە بەکار هاتووە، لە لایان داعش،\nشارەزایانی جەک و تەقەمەنی هۆشداری دەدەن، مەبەستی بەکارهێنانیان بۆ ئەوە بووە کە خەڵکەکە بسووتێنن، ئەو جۆرە کیمیا ییە کوشندە بە ئازارە، چونکە مادەکە دەتوانێت بە پێستەوە بنووسێت، وە بەردەوام دەبێت تاکوو دەسووتێت.\nبەکار هێنانی فسفۆری سپی دژی دانیشتوانی مەدەنی، هەرچەندە ئەم مادەیە لە ساڵی ١٩٨٠ بە مادەیەکی ئاسایی هاتە کایەوە دژی جەنگ، وە لە ساڵی ٢٠٠٥ دەوڵەتی واشینتۆن ئەم مادەیەی، لە فەلوجە بەکار هێنا دژی تیرۆر، بەڵام دژی مەدەنی نەبوو وەک داعش .\nپەنتاگۆن دەڵێت هیچ کاتێک ئەمەریکا دژی مەدەنی فسفۆری سپی بەکار نەهێناوە، بەڵام دژی بەعسیەکانی فەلوجە بووە، بەڵام تەلەفزیۆنی ئیتالی رای گەیاند و حاشا دەکات کە ئەمەریکا دژی مەدەنی بەکاری هێنا بێت،\nئەم راپۆرتە چەند توێژینەوەیەکی جیهانی کاری لەسەر دەکەن .کە بە درندەتریین و کاری قێزەوەن لەلایەن داعشەوە کراوە بۆ سەر خەڵکی مەدەنی لە گوندێک کە ناوی ( ئاڤدیکۆ ) کە دەکەوێتە بەشی رۆژهەڵاتی کۆبانی.\nچۆن سەدامی دیکتاتۆر گازی خەردەڵی بەکار هێنا، رژێمی نازی، بەهەمان شێوە، نەفرەت لە تیرۆ